open-index/open-wikipedia-markdown huggingface dataset:
護照

**護照**（）係一國政府發出嘅証書（証明文件），證明持有人身份及國籍，畀佢出國周遊之用。護照上通常有持有人姓名，出世日期，性別同出生地。亦可能會加相甚至生物識別資料。好多時國籍就等同於有公民身份。

有護照唔等於持有人可以入第二啲國，又唔等於有領使保護或其他特權，除非兩國有協議。之不過，有護照通常都表示持有人畀返去簽發國。領使保護權係國際協議，而返國權係簽發國法律所定。有護照唔等於可以響簽發國度住。

## 史

護照喺中世紀歐洲嘅一啲文件可以由當地嘅統治力量頒發畀旅行者，而一般包括持有者可以通過嘅城鎮嘅名單。呢種制度延續到法國，例如，直到1860年。喺呢段時間入面，護照並唔係旅行到海港嘅必須品，呢樣嘢同自由貿易有關，但係需要護照從海港去內陸城填。早期嘅護照經常係咁，但唔係一直都係咁。呢啲護照包括持有者身體嘅描述，而相係直到20世紀前十年，先加埋上去嘅。

喺中國大陸嘅歷史入面，唔同歷史時期會有不同嘅稱呼，例如稱為符、傳、過所、公驗、度牒、路證、通關文牒、安全證書、通行證等。到咗清朝，會根據通行證件嘅證明身份、提請邊境關防檢查機關予以「保護」「關照」、給予通行嘅便利同埋必要嘅協助嘅功能，而將「PASSPORT」呢個詞，喺1845年首次譯做「護照」，重用到今日。

喺世界大戰之後，國際聯盟、聯合國同國際民間航空組織，頒佈咗護照嘅設計同埋特徵嘅指導標準，呢啲指導好大方面上形成現代嘅護照。近幾年就有MRP（Machine Readable passport，機器都讀到嘅護照）統一規定持照人嘅資料頁喺封面嘅內側頁，並有可利用掃描方式畀電腦可判讀嘅資料，節省喺海關驗證所需嘅時間。

近幾年，有一種形勢將生物信息引入護照入面，以改進身份嘅安全性。咁樣就提出咗一個疑問，係咪某啲技術都可以有效噉改進護照呢？由於缺乏可靠嘅結果，美國已經延遲咗引進這項技術。

## 護照嘅種類
* 因為旅行目的嘅公民，頒發嘅係普通護照。
* 頒發畀外交人員嘅係外交護照，用來證明佢哋係所屬國家嘅外交代表。佢哋享受佢哋執行任務時嘅外交特權同豁免權（當所屬國家承認佢地係外交使團中嘅一份子）
* 服務護照發放畀外交使團入面嘅專業同行政人員，好似大使館同領事館嘅隨從人員，呢啲人擁有嘅外交特權同埋豁免權比外交人員少。維也納外交保護公約有詳細規定。
* 某啲國家向因為公務旅行目的嘅政府官員頒發公務護照，呢個取決於國家之間嘅協義，某啲例子入面，持有公務護照嘅外交送信人員可能需要簽證，但係，持有服務護照嘅外交送信人員唔需要簽證，某啲例子入面，公務護照持有者可能會得到免簽，正常護照持有者則需要簽證。
* 團體護照好似學校團體旅行咁，包括喺旅行期間嘅所有細路仔。

護照通常係國際旅遊中都必定要用到，通常係國與國之間嘅邊境時需要使用。但係有啲時候，某啲國家嘅公民出境到另外一個國家時，由於國與國訂立咗某啲契約（如歐盟），可能就唔需要出示護照，但又有可能會以其他身份證明文件來證明身份，如駕駛執照，個人身份證，護照上嘅簽證。

有啲國家為咗控制人口嘅流動，制定咗一種叫做“戶籍”嘅證件。舉個例，如：蘇聯嘅Propiska，所有公民都會擁有咁樣嘅一個證件去控制人口流動。Propiska喺蘇聯政變後嘅俄羅斯得到保留。

同常用身份證明文件一樣，護照好容易俾人盜竊以及偽造。

## 喺國土內需要護照先可以去第二個地區嘅例子
* 英國 - 海外領土
* 中華人民共和國 - 香港同澳門特別行政區擁有自治領既嘅性質，會發行佢哋自己嘅護照同有自己嘅行政領域同入境規例，運作上同國家差唔多。有啲國家同地區對呢兩個地區採取免簽證政策，同時中國嘅居民都需要性質等同護照嘅通行證來往香港同澳門特別行政區。香港同澳門市民如果要進入中國境內，唔可以用香港同澳門簽發嘅護照入境，而須另行申請港澳居民來往內地通行證（回鄉卡）。
* 蘇聯

## 參閱
* 簽證
* 假冒證件
* 生物特徵護照
* 日本護照史

## 外部連接

* 中華人民共和國護照法
黃牛

**黃牛**係種牛，目前地球上有超過13億隻，為人類提供大量嘅牛肉同牛奶。佢哋其實重可以分為兩大類：無肩峰嘅牛（歐洲），同有肩峰嘅「瘤牛」（印度）。前者主要喺歐洲、美洲、日本、澳洲、紐西蘭等地有繁殖市場，人類所知嘅乳牛就係屬於呢類。

## 生物學特徵
一般黃牛都係有角。而毛色由褐黃到黑色不等。牛有4個胃，同其他反芻動物一樣，四個胃分別係：瘤胃、網胃、重瓣胃同皺胃，當啲草喺第一個胃消化完會再返去個口再咀嚼，然後再到第二個胃，再到第三，第四，如此類推。

## 歷史文化
黃牛可以用嚟耕田同埋俾人食。所以養牛已經有好耐嘅歷史。據資料顯示，人類養黃牛嘅年代可以追溯到公元前7000年前嘅北希臘同印度，公元前2000年前嘅埃及同歐洲，之後到咗6500年前傳到亞洲，美洲嘅熱帶地區就只有100幾年前先至有牧牛文化。

所有牛嘅祖先，叫原牛，佢哋因森林棲地不斷縮細，歐洲貴族又將佢哋當係狩獵對象，令數量逐漸減少，最後一隻母牛喺1627年死咗之後，佢哋就絕種，冇晒喇。

## 食性同生態地位
牛嘅食草行為有助控制植物過度生長，而糞便就為昆蟲以至雀鳥提供食物來源。而佢哋嘅亞種亦係食肉動物（包括人類）嘅蛋白質來源。由於牧牛地方需要好大片草地，一啲農民唯有不斷伐林燒林，用嚟開闢牧地，令森林面積不斷減少。另一方面，有啲食肉動物，亦因為會捉牛嚟食，而俾農民鏟除，令佢哋瀕臨絕種。

## 睇埋
*原牛
*水牛
*香港哺乳動物
*牛黃
出前一丁

**出前一丁**（）係日清食品嘅即食麪牌子之一。1968年喺日本推出之後，第二年就進入香港市場。因為喺香港有好耐歷史，唔少人都將「出前一丁」同「公仔麵」變成即食麪嘅同意詞。

「出前一丁」本身係日文，發音係De-ma-e It-cho，意思即係「外賣一份」。

喺日本同香港亦有推出前一丁杯麪。而家喺香港除咗即食麪之外，重有即食通粉產品。

包裝袋上面印有一個叫做「清仔」嘅公仔圖案。廣告歌係由日本作曲家木田太良作曲嘅。

## 參考
*日清即食麵博物館
*日清食品網站
水牛

**水牛**係一種大型既偶蹄動物，養水牛喺亞洲同美洲都非常普遍。喺亞洲，水牛主要用嚟做勞動工作；喺歐洲嘅意大利、羅馬尼亞同保加利亞，水牛畀人當係奶牛或者養來畀人食。今時今日喺印度、尼泊爾、不丹同泰國重有野生水牛，澳洲北部都有野生水牛。喺東南亞既野生水牛來歷就唔係好清楚，佢哋可能係由野化咗嘅家水牛嘅後代，亦可能係本地原來就有嘅野生水牛後代，或者係兩者嘅交配產物。而家下野生水牛已經相當少見。

水牛奶較牛奶嘅含脂量高，因此比較容易保存。意大利著名嘅 Mozzarella 芝士同埋流行喺珠江三角洲嘅雙皮奶就係用水牛奶製成嘅。

## 分類
水牛點分類，重有爭議。1941年Mac Greger認為水牛只得一種，下分兩亞種，卽河水牛（*B. bubalus arnee*）同沼澤水牛（*B. bubalus carabanesis*），而其他專家，分兩者做獨立種。

## 食性同生態地位
同犀牛﹑水鹿一樣，水牛對濕地有正面作用：佢哋食草嘅行為可以控制植物嘅過份生長；佢地行路時所留低嘅糞便，同造成嘅大小水氹，畀咗昆蟲，蛙同雀仔提供食物同埋棲身之所，水牛亦都係老虎同鱷魚嘅主要獵物。

## 保育狀況
喺香港，現時有兩個大型嘅水牛群：新界錦田同大嶼山貝澳，佢地都係以因為農民唔再耕田畀人遺棄。由於佢哋對濕地有一定嘅幫助，所以保育團體都認為有保護嘅必要。但佢地喺香港並唔受到保護，亦未有更具體嘅研究。

米埔喺2006年7月，藉著世界自然基金會成功申請環境保育基金的撥款資助開始引入一頭雌性水牛，藉著水牛每日食草同埋喺泥沼中散步，透過「踩爛」雜草、減少植物數目同埋增加沼澤地，改善候鳥既生活環境。

## 另見
* 香港哺乳動物

## 相

Image:buffalo_lantau.jpg|水牛喺森林度
Image:buffalo_lantau_2.jpg|大嶼山水牛群
Image:Buffalo lantau 3.jpg|水牛仔
龍思泰

**龍思泰**（Anders Ljungstedt，）係一個瑞典商人同歷史家。龍思泰喺瑞典嘅林雪平出世，喺烏普薩拉大學讀書。喺1784年，他去到俄羅斯同埋喺嗰度教書成十年。跟住佢返去瑞典，重俾政府請做俄文翻譯員，佢又喺瑞典國王出訪俄羅斯嘅時候幫佢翻譯。

龍思泰後來就去瑞典東印度公司做嘢，跟住喺澳門過埋下半世，佢喺澳門主要做生意，同時都係瑞典第一個駐華領事。龍思泰對澳門歷史好有興趣，佢係第一個反駁葡萄牙人，話明朝政府並無正式割讓咗澳門講法嘅葡萄牙外嘅西方人。龍思泰死之前都冇返瑞典，佢畀人葬喺澳門基督教墳場。而家，喺林雪平嘅一間中學，同澳門嘅倫斯泰特大馬路（Avenida Sir Anders Ljungstedt）都係用佢個名嚟做佢哋個機構嘅名，表揚佢嘅功績。

## 著作
* 龍思泰著；吳義雄、郭德微、沈正邦譯；章文欽校注。『早期澳門史：在華葡萄牙居留地簡史，在華羅馬天主教會及其佈道團布道團簡史，廣州概況』北京：東方出版社，1997。ISBN 7-5060-0814-9

## 連出去
*A important man of Macau-龍思泰
公仔麪

**公仔麪**係香港嘅即食麪牌子，亦都係香港人稱呼即食麪嘅代名詞。公仔麪面市嘅時候，以三分鐘煮熟做噱頭。公仔麪有多種味道選擇。

公仔麪原先由香港永南食品公司生產，後來喺1989年畀日本日清食品收購。香港永南食品公司之後成為日清食品嘅附屬公司，「公仔」依然繼續使用。另外有講法指公仔麪嘅由來係指即食麪出前一丁包裝上嘅卡通公仔「清仔」，而唔係香港永南食品公司生產以人形為商標嘅公仔麪。

依家香港茶餐廳都有公仔麪供應。

## 出面網頁
*公仔麪網站
*杯麪歷史 - 『 飲食男女總動員 』 - 圍威喂討論區
鹵素

**鹵素**係一類化學元素，相當於週期表第7族元素（舊制第七族）。成員有氟（F）、氯（Cl）、溴（At）、碘（I）、砈（大陸叫砹）（At）、鿬（Ts）。鹵素之所有呢個名，全因為呢族元素都同鹽有關，呢個名係譯自halogen。Halogen呢個名係法國科學家18世紀錯用希臘文字根整出來。

鹵素係元素週期表唯一喺標準狀態有嗮三種物質狀態（固體、液體同氣體）嘅一族。所有嘅鹵素元素同氫成化合物都會係酸（例如氫氯酸）。
水貨

**水貨**，雅稱**平行進口貨**，係指通過合法或唔合法嘅渠道，繞過當地貨物嘅總代理而入口嘅貨物，通常水貨係冇原廠保養嘅。有代理同保養嘅叫「行貨」。

水貨有別於冒牌貨、A貨／B貨（假貨），或者老鼠貨（偷返嚟賣嘅正貨），本地嘅水貨係某外地嘅原裝正貨。水貨嘅售價通常平過行貨，但係有啲情況下水貨會貴過行貨，例如當行貨有排都未輪到某地區賣而當地又好多人想要，噉樣水貨就會貴過行貨嘞，基本上係睇地區需求嚟定價錢，買賣某啲水貨，位於接近走私嘅灰色地帶——可以由外地帶入境自用，不過轉賣畀人哋就犯法。

水貨貿易通常會令到政府收少咗稅，亦都搶走咗正式代理商嘅生意，重可能會拖低行貨價格以及影響其銷路；買水貨嘅多數係食得鹹魚抵得渴之徒，皆因商販多數會坦誠噉樣話畀客人知道有乜嘢風險，甚至代替正式代理商，提供條款稍遜嘅維修服務。

## 睇埋
* 水客
ICQ

**ICQ**係電腦上面用即時文字傾偈嘅軟件，第一個版本喺1996年11月發行。ICQ個名係英文嘅簡寫，即係「我搵你」咁解。曾經有人用普通話音畀個中文名佢做**愛思橋**。ICQ係以色列公司Mirabilis寫嘅，之後間公司俾美國在綫（AOL）買咗，之後美國在綫又俾時代華納買咗，2010年美國在綫賣ICQ畀Digital Sky Technologies。

ICQ唔只淨係響人哋在綫（online）先打到短訊畀人，連離咗綫嘅都得，亦可以幾個人一齊傾，可以用咪傾，可以影住來傾。重可以打電話短訊、傳同續傳檔案、寄賀咭、同埋幾個人一齊打機。

每一個登記用戶都有一用獨一無二嘅數字（UIN），係順住數目來排。新用戶個號碼已經過咗300 000 000。

2024年5月24號，ICQ喺官方網頁宣佈會係2024年6月26號終止服務，結束近28年嘅營運。

## 版本
;ICQ
* ICQ 98a, ICQ 98b（1998）
* ICQ 99a, ICQ 99b（1999）
* ICQ 2000a, ICQ 2000b（2000）
* ICQ 2001a, ICQ 2001b（2001）
* ICQ 2002a, ICQ 2002b（2002）
* ICQ 2003a（2003）

;ICQ Pro
* ICQ Pro 2003b（2003）

;ICQ Lite（簡化版）
* ICQ Lite
* ICQ Lite 4（2004）
* ICQ 5（2005）
* ICQ 5.1（2006）
* ICQ 6（2007）
* ICQ 6.5（2009）
* ICQ 7.0（2010）

### 香港版
ICQ 5響2005年2月7號出。無幾耐，ICQ就同電訊盈科合作推出Netvigator ICQ 5，除咗介面部份用廣東話之外，重加咗好多啱香港人習慣嘅功能。

### 其他版本
ICQ有用Flash寫嘅版本，即ICQ2Go，畀人可以響網頁瀏覽器度上ICQ。之前佢係用Java寫嘅。

## 參考
* 

## 出面網頁
*
歌

**歌**（；）嚴格上嚟講係指用人聲唱出嚟嘅音樂，通常會有歌詞。歌可以係一個人唱，即係獨唱，但都有二重唱、三重唱或者多幾多個人唱都可以。總之多過一個唱就係合唱。

歌詞通常好似詩咁，會押韻，亦都少數係詞或者散文。歌通常都有樂器伴奏，即係曲，所以啲人將佢地夾埋來叫，即係**歌曲**（）。

歌有好多種分法，其中一種就係藝術歌、流行歌、民歌呀噉。其他分法可以係睇佢用途，例如神聖對世俗；睇佢風格，好似跳舞；睇佢時代，例如古典、現代等等。

## 流派
### 藝術

藝術歌曲係由古典藝人創作用嚟表演嘅歌曲，通常配有鋼琴或者其他器樂伴奏，但亦可以獨唱。藝術歌曲要求歌手有強勁嘅發聲技術、對語言、發音同詩詞嘅理解，以便詮釋。雖然呢啲歌手喺演出中亦可能唱流行或者民謠，但正正係呢啲特質同詩詞嘅運用，令藝術歌曲同流行歌曲有所區別。藝術歌曲係大部分歐洲國家嘅傳統，依家亦流傳到其他有古典音樂傳統嘅地方。講德文嘅社群會用藝術歌曲（「Kunstlied」）嚟區分所謂嘅嚴肅創作，同民謠（*[[Volkslied]]*）。歌詞通常係由詩人或者填詞人寫，而音樂則由作曲家另行創作。藝術歌曲可能喺形式上比流行或民謠複雜，雖然好多早期嘅藝術歌曲（例如弗朗茨·舒伯特）係採用簡單嘅重複段式。歐洲藝術歌曲嘅伴奏被視為創作嘅一個重要部分。有啲藝術歌曲受到咁高嘅崇敬，以致具備咗國家認同嘅特徵。

藝術歌曲源自浪漫情歌嘅傳統，通常係為咗讚頌理想或虛構嘅對象，同時亦受宗教歌曲影響。歐洲嘅遊吟詩人同吟遊詩人開始咗有記錄嘅浪漫歌曲傳統，之後由伊莉莎白時代嘅魯特琴手延續發展。部分最早嘅藝術歌曲可以喺亨利·珀塞爾嘅音樂中搵到。浪漫歌曲呢個傳統，即係帶有流暢伴奏嘅情歌（通常以三拍子呈現），喺19世紀進入咗歌劇，之後由此擴散到歐洲各地。佢之後擴展到流行音樂，成為流行歌曲嘅基石之一。雖然浪漫歌曲通常伴奏較簡單，但藝術歌曲往往有複雜、精緻嘅伴奏，用嚟支撐、點綴、詮釋或同主唱形成對比。有時候伴奏嘅演奏者會演奏主旋律，而歌聲則負責更具戲劇性嘅部分。

### 民謠

民謠通常係出處匿名嘅歌曲（或者屬於公有領域），以口頭傳播方式流傳。佢哋經常係國家或者文化身份嘅主要方面。當人哋唔記得作者係邊個時，藝術歌曲往往會接近民謠嘅地位。民謠亦常常係以非口傳方式流傳（即係作為樂譜），特別喺現代。幾乎每個文化都有民謠存在。德文詞「*Volkslied*」係喺18世紀尾時創造出嚟，喺收集舊歌同創作新歌嘅過程中產生。流行歌曲可能最終會因為同樣嘅脫離原始來源嘅過程而變成民謠。依定義，民謠或多或少都屬於公有領域，雖然有好多民謠表演者會出版同錄製受版權保護嘅原創作品。呢個傳統亦引領到歌手創作型表演嘅風格，即係藝術家會寫下自白詩或個人陳述，再配以音樂演唱，通常伴有結他伴奏。

流行歌曲有好多種類，包括torch song、ballad、novelty song、anthem、搖滾、藍調同靈魂樂，仲有獨立音樂。其他商業類型包括饒舌。民謠包括敘事歌、搖籃曲、情歌、哀悼歌曲、舞曲、工作歌、儀式歌曲同更多其他類型。

#### 運動歌曲
運動歌曲係一種民謠，用嚟慶祝狐獵、賽馬、賭博同其他娛樂活動。雖然關於拳擊手同成功賽馬嘅歌曲喺十九世紀好普遍，但而家演唱嘅就唔多。尤其係狐獵被視為政治不正確。最出名嘅關於狐獵人嘅歌曲「D'ye ken John Peel」喺1906年收錄喺*[[The National Song Book]]*入面，而家經常聽到作為行進曲。A. L. Lloyd錄咗兩張運動民謠嘅EP；「Bold Sportsmen All」（1958）同「Gamblers and Sporting Blades (Songs of the Ring and the Racecourse)」（1962）。High Level Ranters同Martin Wyndham-Read喺1977年錄製咗一張名為「English Sporting Ballads」嘅專輯。*[[The Prospect Before Us]]*（1976）由The Albion Dance Band演出，收錄咗兩首少有人聽嘅獵歌。

### 魯特歌曲

「魯特歌曲」呢個術語用嚟形容16世紀尾到17世紀初，即文藝復興晚期到巴洛克早期，主要喺英國同法國流行嘅音樂風格。魯特歌曲通常採用重複段式或者詩句重複，伴隨住同音性嘅結構。呢種創作係為獨唱而寫，伴奏通常係魯特琴。用其他伴奏形式，例如低音大提琴或者其他弦樂器都唔罕見，而且亦可以為多人聲而作。呢個創作可以獨奏或者同一小班樂器一齊演奏。

### 合唱歌曲

合唱歌曲，即係多聲部歌曲，係一種合唱音樂形式，包含咗一首世俗（相對於宗教歌曲）嘅歌曲，專為多個聲部而寫或者編排。合唱歌曲通常由SATB合唱團演唱，但有時亦會由全男或全女嘅合奏團體表演。

### 快板歌曲

快板歌曲嘅特點係中快至好快嘅節奏，伴隨住一連串快速嘅節奏型，每個文字音節都對應一個音符。佢係滑稽歌劇嘅經典元素，尤其係Gilbert and Sullivan嘅作品，但亦被用喺音樂劇等其他地方。

## 概念
「唱歌」嘅最大目的係感情表達，喺呢方面，「唱歌」同以向聽眾清晰傳達事件或者事象為目的嘅「講嘢」好唔同。因此，有啲歌唱嘅原歌詞可能會變得唔清楚。除咗呢啲之外，仲有啲歌唱係完全用冇意義嘅聲音嚟唱嘅。

;歌手
: 唱歌嘅人叫做歌唱者或者歌手，佢哋可以清唱，或者喺音樂家或者演奏家嘅伴奏下唱歌。而且，歌唱經常以組合形式進行，例如合唱。歌唱嘅形式好多樣化，包括喺卡拉OK入面進行嘅純粹娛樂性歌唱，以及專業人士喺錄音室入面進行嘅正式歌唱等等。要實現高水平嘅歌唱，除咗天賦之外，仲需要大量嘅練習同埋指導。專業歌手通常會喺特定嘅音樂類型入面發展事業，接受發聲指導並進行聲音訓練。

;歌詞
: 歌未必一定需要歌詞，好似「雀仔唱歌」噉。而且，哼歌（鼻音唱法）同埋母音唱法等唔帶歌詞嘅歌唱方法都係存在嘅。

;唱歌同講嘢
: 同作為感情表達嘅歌相反，「講嘢」呢個同樣係發聲嘅行為，目的係向聽眾傳達事件或者事象，因此需要準確性同埋說服力。而且，「講嘢」係日常語言表達嘅行為，而「講述」係重新傳達有條理嘅事情或者故仔嘅行為。再者，「讀」係以文字做媒介，唔以前提聽眾嘅存在，而「講述」未必以前提文字，反而以前提聽眾。
## 腦部嘅關聯
喺發出聲音嘅意義上，講嘢同唱歌嘅時候係一樣嘅。儘管如此，有證據顯示，人喺講嘢同唱歌嘅時候，腦部嘅使用方式係唔同嘅。而且，亦都有證據顯示，人嘅歌唱唔係單純由右腦功能或者左腦功能嚟進行嘅

。
例如，即使係幾乎唔能夠講嘢嘅嚴重失語症患者，都可能會唱歌，呢個係眾所周知嘅。實際上，即使因為左腦受到嚴重損傷而患上失語症，都有案例顯示患者仍然可以唱歌

。
當然，雖然有啲案例嘅歌詞可能唔能夠順利發聲（只可以哼歌等等），但係旋律係正確嘅

。
睇到呢度，人嘅歌唱表面上好似係右腦嘅功能。然而，有啲案例顯示，即使係幾乎唔能夠講嘢嘅嚴重失語症患者，喺唱歌嘅時候，都可以正確噉發出一部分歌詞嘅聲音

。
## 歌嘅神話
### 希臘神話
奧菲斯係希臘神話入面登場嘅樂人，佢為咗悼念心愛嘅妻子歐律狄刻而落到冥界，喺冥界入面佢演奏嘅音樂令到嗰度嘅所有居民都著迷，因此贏得咗帶妻子返回人世嘅機會，但係因為受到誘惑，最終功虧一簣。奧菲斯有時被評價為西洋歌謠樂人嘅祖先。

## 疏仕

## 睇埋
*音樂
*作曲
*押韻
李昌鎬

**李昌鎬**（）九段，外號**石佛**，南韓圍棋手，棋風唔係好犀利，但以官子功力贏咗無數世界賽冠軍，師父係曹薰鉉，稱雄棋檀十幾年，係中國棋手常昊嘅剋星。

佢同曹薰鉉、劉昌赫、徐奉洙並稱做南韓圍棋四大天王。

因為渠唔理輸同贏都照係咁苦口苦面，故外號**石佛**。

## 彈出去
*棋谱天地: 李昌镐 全部的对局
麪

**麪**（俗寫**麵**）係用麪粉整出來嘅食物。佢係將麪粉加水搓成麪粉糰，再用唔同方法整到一條。麪可以有唔同粗幼、厚薄、圓扁、曲直。麪主要成份係麥，而另一種米整出嘅呢，就叫做粉。不過有時啲人撈亂，例如意大利粉其實係麪來嘅。咁麪有好多種，全蛋麪、蝦子麪、烏冬、冷麪等等。有時麪會整到佢乾晒，等佢可以儲耐啲，要用嗰陣就加水。

傳統中式麪都係拉出來嘅，亦都有刀或者其他架生切到一條條。

## 起源
咁多年來，一直都有爭論麪係中國、阿剌伯定係意大利發明。而最早嘅記載，係追到公元25年到220年之間嘅後漢時期。2005年10月12號，響中國青海民和縣喇家村發現咗四千年前反轉咗嘅一碗麪。證實中國係最先有麪嘅地方。不過呢隻麪唔係用麥整成，而係用粟。

## 參考
斜帶吻棘魨

**斜帶吻棘魨**，夏威夷文個名叫 **humu­humu­nuku­nuku­āpua`a** 又可以串做 **Humuhumunukunukuapua'a**，簡寫係**humuhumu**，係 Triggerfish 嘅一個品種。學名 *Rhinecanthus rectangulus*，住喺太平洋中南部嘅幾個島嘅水域。
BitTorrent

**BitTorrent**（簡稱 **BT**、BT 下載、變態下載）係一個網路文件傳輸協議，佢能夠實現點對點文件分享嘅技術。比起其他點對點嘅協議，佢有更多點對多點嘅特性，呢個特點簡單咁講就係：下載嘅人越多，速度就越快。下載完之後只要唔閂 BitTorrent 軟件，就可以成為種（擁有完整檔案嘅人）分流畀其他人下載。

## 原理
普通嘅HTTP/FTP下載使用TCP/IP協議，BitTorrent協議係起喺 TCP/IP 協議之上嘅一個 P2P 文件傳輸協議，喺TCP/IP結構嘅應用層。 BitTorrent協議本身都包含咗好多具體嘅內容協議同擴展協議，而且喺度不斷擴充緊。

根據 BitTorrent 協議，文件發佈者會根據要發佈嘅文件整一個 .torrent 文件，即係文件個種，亦都叫做「種」。

.torrent 文件其實係文本文件，包含 Tracker 信息同文件信息兩部分。Tracker 信息主要係 BT 下載時需要用到嘅 Tracker 伺服器地址同針對 Tracker 伺服器嘅設置，文件信息係用目標文件計出嚟嘅，計算結果根據 BitTorrent 協議入面嘅編碼規則進行編碼。主要原理係將畀人下載嘅文件分成大小一樣、分成一塊塊，每塊大小一定要係 2k 整數次方，將每塊嘅索引信息同 Hash 驗證碼寫入 .torrent 文件入面；所以 .torrent 文件就做咗被下載文件嘅「索引」。

下載者要下載文件內容，要先攞到相應嘅 .torrent 文件，然後用 BT 客戶軟件嚟下載。

下載嗰陣，BT 客戶先解析 .torrent 文件得到 Tracker 地址，然後連接到 Tracker 伺服器。Tracker 伺服器回應下載者嘅請求，提供下載者其他下載者（包括發佈者）嘅 IP 地址。下載者再連接去其他下載者，根據 .torrent 文件，兩者分別話畀對方聽自己已經有嘅塊，然後從對方度攞自己冇嘅。呢個時候，唔需要其他伺服器嘅參與，分散咗單個線路上嘅數據流量，亦都減輕咗伺服器嘅負擔。

下載者每得到一個塊，就要對比下載塊嘅 Hash 驗證碼同 .torrent 文件裏面嘅，如果一樣，即係話呢塊啱，唔一樣嘅話，就需要重新下載嗰塊。呢種規定係為咗解決下載內容準確性嘅問題。

一般嘅 HTTP / FTP 下載，發佈文件只係喺某個或者某幾個伺服器，下載嘅人太多，伺服器的頻寬好容易受唔住，變得好慢。而 BitTorrent 協議下載嘅特點係，下載嘅人越多，提供嘅頻寬亦都越多，種子亦會越來越多，下載速度就越快。

而有啲人下載完成之後閂咗，提供比較少嘅數據畀其他用戶，為咗盡量避免呢種行為，喺非官方 BitTorrent 協議中有超級種子嘅演算法。這種演算法畀文件發佈者分幾步發佈文件，發佈者唔洗一次提供文件所有嘅內容，而係慢慢咁開放嘅下載內容嘅比例，延長下載時間。呢個時候，速度快嘅人由於未下載完，就必須畀數據其他人，速度慢嘅人有更加多嘅機會得到數據。

## 拎
*http://www.bittorrent.org/
*http://www.bittorrent.com/
*Bitgle - the bit torrent search engine powered by Google CSE
營多麪

**營多麪**（***Indomie***）係由全球最大嘅即食麪生產商Indofood公司出產嘅。響澳洲、亞洲、非洲同好多歐洲國家好多人食，佢已經成為學生格價嘅平嘢食。營多麪係市場上最廣泛噉認受做最平同最好食嘅即食麪之一。

## 描述
印尼麪係一種印尼式麪。

啲麪可以逐包買，五包五包噉響超級市場度買，又或者響亞洲食品店或者一啲超級市場度一次過買30包（有時係40包）或者可以響批發商1000包1000包咁買，甚至可以喺工廠度幾萬包幾萬包咁買，多數響亞洲食品店度都可以搵到佢。

每包原味印尼麪淨重85g，同埋裏面重包埋兩大包調味料。第一包可以分做三個部份，裏面有甜豉油、辣椒醬同埋調味油。第二包就可以分做兩個部份，一邊有乾咗嘅調味粉，而另一邊就有乾咗嘅洋蔥碎。

另外唔同味道嘅麪，當中亦會有唔同嘅"乾"包同埋"濕"包，乾包就有味粉同埋辣粉，而濕包就有帶洋蔥嘅調味油，同埋甜豉油。

香港7-11同VanGO有賣嘅蒜蓉麪就係營多麪嘅原味。

## 變化
Indomie  亦都有好多唔同嘅味道，當中包括：
* Original (原味麪)
* BBQ Chicken（BBQ雞麪）
* Pedas（辣味麪）
* Rasa Baso Sapi（牛肉丸味）
* Rendang
* Satay（沙嗲）
* Soto Mie
一啲指定嘅款式度，亦會有佢嘅珍寶裝（120g）。

## 煮法
包麪嘅煮食方法以英文、印尼文，同埋繁體中文字列出，同時亦包括咗五張圖。

### 麪官方煮法
# 將麪放落400毫升滾水入面煮三分鐘
# 準備一個淺盤，將調味包、油包、豉油、辣椒醬（可隨個人口味）放落盤度攪均
# 麪煮好後起瀝乾
# 將瀝乾咗嘅麪條，放落好咗嘅調味料度再攪均
# 再加埋煎蔥就食得

### 建議配料
印尼麪本身係種小食；食嗰時亦都可以加啲配料。

包裝上建議加隻荷包蛋、煮好嘅蝦同埋豆。

## 營養資訊
一包85克營多麪嘅營養資訊

## 事件
台灣衞生部門喺2010年10月驗出營多麪含有用於化妝品嘅防腐劑「對羥基苯甲酸甲酯」。後來香港衛生署證實香港版「Indomie」冇事。

## 睇埋
* 拉麪
## 參考


## 出面網頁
* Indofood - Mi Goreng 嘅生產商
* Mi goreng 炒麪
* Mi Goreng
最低合法性交年齡

**最低合法性交年齡**，指大部分國家同地區都有法例規管「性交年齡」，但各地自有自己獨立嘅定義。
## 臺灣
依《中華民國刑法》第227條嘅規定，對於未滿十四歲男女性交嘅，處三年以上十年以下有期徒刑，作猥褻之行為嘅，處六個月以上五年以下有期徒刑；對於十四歲以上未滿十六歲男女性交嘅，處七年以下有期徒刑，作猥褻之行為嘅，處三年以下有期徒刑。違反其（未滿十四歲男女）意願者，更依第222條第2款規定，處七年以上有期徒刑。另外有第227-1條嘅兩小無猜條款，即未滿十八歲嘅人犯第227條罪名嘅，減輕或免除其刑。或根據第229-1條，即未滿十八歲嘅人犯第227條罪名嘅，須告訴乃論。

## 香港

俗語**衰十一**係另一個俗語**與未成年少女發生性行為**嘅簡稱，指後者長11個字，傳聞囚犯興用渠作「你衰乜嘢？」嘅答案。事實上，香港法例並無一條罪叫「與未成年少女發生性行為」。呢條所謂嘅罪係因為有人誤解法例搞出嚟。

根據香港政府喺1978年修訂嘅《刑事罪行條例》，如果任何年齡嘅男性同一個未夠十六歲或十六歲嘅少女發生性行為，唔理有無經過當事人或者當事人嘅家長或者監護人同意，都會觸犯呢條法例，最高刑罰係會判監五年。

「與未成年少女發生性行為」另一個俗稱係「鑊仔牛柳」，又名「紅燒豬仔」，意思係指未熟（受害人未成熟）。而紅燒豬仔另一解法，係指個受害少女重係嫩，好似乳豬仔。
* 香港法例 第200章《刑事罪行條例》第124條 **與年齡在16歲以下的女童性交**

**衰十三**：正式罪名係「與年齡在13歲以下的女童性交」，犯罪者可被判終身監禁。（香港法例 第200章《刑事罪行條例》第123條 **與年齡在13歲以下的女童性交**）

## 韓國
類似法例規定嘅年齡限制就提高至18歲。著名導演李暻榮試過喺試鏡時同一位未夠18歲嘅少女發生性行為而被判有罪。

## 日本
日本刑法第一百七十七條規定，冇經過受害者明確同意就發生性行為者犯強姦罪。性犯罪相關嘅條文喺2023年經修訂之後，「強制・準強制性交罪」改為「不同意性交罪」，而法律上認定可以基於自主意願發生關係嘅「性交同意年齡」由13歲提高至**16歲**。修正案仲規定涉及暴行或脅迫、受害者受酒精或藥物影響、對方濫用上司下屬關係、突然俾人襲擊而未能表明意願，同埋加害者利用社會經濟地位脅迫等情況下受害者可以照樣提出訴訟。但係年齡相近嘅人（相差5年或以下）之間發生性行為唔會俾人起訴。

另外47個都道府縣亦都有制定青少年保護育成條例，當中嘅「淫行條例」列明同未滿18歲嘅青少年性交即屬違法。罰則就由各地方政府自行規定（由罰錢到監禁都有）。

《兒童福祉法》第34條規定，以權力強制、條件脅迫未成年人同佢性交者有罪。但實際判決解釋係以權力強制、條件脅迫者畀未成年者同第三者性交至成立。

## 美國

## 歐洲各國

*英國：
*德國：
*法國：

## 參考資料
屍

**屍**，又叫**屍體**，或者俗啲叫「鹹魚」，係死咗嘅人或者動物嘅身體、軀殼。通常我哋會話一「個」人，死人嘅軀體就會講**一「條」屍**，或者**一「具」屍體**。

當屍體嘅肌肉同內臟等等有機物質一路畀環境侵蝕，細菌真菌腐蝕，一段日子之後就會剩低一棚骨同埋剩落嚟嘅牙齒；而古埃及嘅法老王或者貴族死後嘅屍體，會畀人用香料加埋防腐處理而令到佢變成唔會腐爛得咁快嘅木乃伊。有啲屍體經過好長好長嘅日子之後，軀體入面嘅水份已經被環境抽乾，但係屍身仍然保有乾硬咗冇俾嘢侵蝕嘅皮同肉（有啲重隱若可以見到屍體嘅原來容貌），呢啲就叫做**乾屍**。

有啲神怪傳說話因為人死後啲肌肉重有殘留電子，又或者吸收埋啲日月同埋大地嘅精華，於是條屍會行會郁（稱為「屍變」），甚至傳到話佢哋會喺三更半夜由棺材走出嚟四出吸人血嚟維持精神同肉身不死狀態；呢啲冇正常人類意識嘅活動屍體，就係鬼怪小說故事最鍾意用嚟取材嘅「殭屍」同埋「吸血殭屍」。

## 睇埋
*死靈
鹹魚

**鹹魚**，減筆**咸魚**，係用鹽醃同埋曬乾嘅魚，係一種漁民發明嘅食物，可以長期保存。古代叫做**鮓**，《說文.魚部》：「鮓，藏魚也。」鹹魚係自古代已出現嘅魚類醃製食物。以前糧食唔係咁豐富，漁民唔係時時都有好收穫，要望天打掛，二十世紀以前，亦都無雪櫃呢類低溫保鮮設備，肉類喺常溫下容易腐壞。因為咁，漁民會將捉多咗嘅魚放好多鹽醃，再曬乾，整成鹹魚，咁就可以保存好耐，留返無嘢食嗰陣時拎出來食。

以前鹹魚係窮人嘅食物，所以餐餐鹹魚送飯就係窮嘅象徵。不過慢慢鹹魚就多人識，所以就變咗做貴價餸。

鹹魚嘅種類非常多，大條魚或細條魚都可以用來醃製，例如鱈魚、馬友。

1980年代起，就有唔少醫學研究都講鹹魚同鼻咽癌有關 ，因為佢有致癌嘅亞硝胺 。而廣東人食得多鹹魚，所以有鼻咽癌嘅人比其他地方多好多。因為呢個緣故，家下多咗人避忌呢種食物。

鹹魚同魚乾唔同。

## 整鹹魚

傳統廣東鹹魚嘅製作大致分三個步驟：**藏魚、起魚**同**曬魚** 。首先係**藏魚**，會先挖走魚鰓同內臟，洗乾淨魚血，再抹乾水份，之後將鹽塞入魚肚，再將魚放入已經灑咗鹽嘅醃魚箱，一層魚一層鹽咁疊，大魚通常放底層、細魚放上層，醃幾耐就要視乎魚嘅大細而定。之後就係**起魚**（又叫「**起水**」），將魚拎出嚟用水沖走多餘嘅鹽，再刮走魚鱗（例如鰽白魚就唔需要），有時仲會浸一陣水，之後抹乾魚身，排喺竹搭或者窩籃上準備曬。最後就係**曬魚**，將魚放喺太陽底下曬乾；如果天氣好，細魚曬幾日就得，大魚可能要曬十幾日，若果天氣唔好，時間就會再長啲，通常都要靠經驗去判斷曬到幾時先算完成。

## 港粵文化
喺香港或者粵語文化入面，「鹹魚」呢個詞其實幾有意思，唔只係講嘢食，仲帶住幾層文化同人生意味。幾有香港式幽默同諷刺味道 。

廣東話入面，有句俗語「食得鹹魚抵得渴」 ，意思係如果自己揀咗去做某件事，就要承擔隨之而來嘅後果。鹹魚食落會頸渴，所以如果決定食，就要接受之後會頸渴呢個結果。呢句說話通常用嚟提醒人，要為自己嘅選擇負責，唔好事後埋怨。

首先，最早嘅一個講法，其實係同「死屍」有關。喺粵語俚語入面，有時會用「鹹魚」嚟形容屍體。原因好簡單：以前為咗防止屍體腐爛，會用鹽去醃，好似醃製鹹魚咁。所以慢慢地，「鹹魚」就變成咗一種比較黑色幽默嘅代稱，用嚟講死屍。呢種講法其實好典型粵語文化，有啲諷刺、有啲粗俗，但又好形象 。

之後呢個詞又有另一層意思，就係「行屍走肉」。喺香港流行文化入面，尤其係經過周星馳電影之後，「鹹魚」就引申成形容一個人雖然仲活生生，但其實冇靈魂、冇方向、冇熱情。好似有啲人每日只係為咗生存：返工、食飯、呼吸，但對人生冇任何追求。嗰種狀態，就好似一條已經醃過、冇生命力嘅魚，不過仲喺度，但其實已經「死死地」。所以香港人有時會自嘲 ：「我條鹹魚嚟㗎啫。」

但有趣嘅地方係，「鹹魚」又唔完全係負面。華人社會仲有一句好出名嘅說話：「鹹魚翻生」。意思就係，就算你而家好失敗、好頹，好似一條鹹魚咁，但只要你有夢想、有目標，總有一日可以翻身，改變自己嘅命運 。

不過呢句說話其實仲有一層反諷意味：如果一個人根本冇夢想，就算「翻身」咗，都只不過係由一面鹹魚翻去另一面鹹魚，繼續畀人煎、繼續受苦，人生其實冇真正改變。

所以總體嚟講，「鹹魚」喺香港文化入面其實好有代表性：
*一方面係黑色幽默，形容死亡或者冇靈魂嘅生活；
*另一方面又帶住一種草根式嘅勵志 ，就算而家係鹹魚，只要有夢想，都有機會翻身。

呢種又頹又勵志嘅矛盾感，其實都幾香港 。

## 各地嘅「鹹魚」
鹹魚其實唔只係廣東或者香港先有，喺亞洲同歐洲好多地方都有自己嘅醃魚文化，只係做法、用嘅魚同味道都各有特色。

喺廣東，鹹魚大致可以分為兩大類：「霉香鹹魚」同「實肉鹹魚」。當中最出名嘅係用馬友魚做嘅霉香鹹魚。呢種做法同一般鹽醃唔同——魚喺清理咗內臟之後，唔會即刻落鹽，而係先擺幾日等佢自然發酵，之後先再醃鹽同曬乾。因為經過發酵，所以會產生一種好濃、好特別嘅氣味。呢種味道其實就係好多廣東菜嘅靈魂，例如好經典嘅鹹魚雞粒炒飯，就係用呢種霉香鹹魚去做。

喺香港，鹹魚文化亦都好有代表性。香港鹹魚多數用馬友或者鰽白嚟醃製，其中最有名嘅係大澳嘅「插鹽鰽白鹹魚」。所謂「插鹽」，係一種當地傳統醃法：將整條魚垂直插入鹽堆入面，魚頭向下、魚尾向上。咁樣做嘅原因係利用地心吸力，令魚入面嘅汁液可以慢慢由魚口流出，避免積聚喺魚身入面，令鹹魚保持乾爽結實嘅肉質。大澳以前係漁村，曬鹹魚曾經係當地重要產業之一。

去到中國內陸，好似湖南，鹹魚嘅種類就有啲唔同。當地主要會用草魚同鱅魚嚟醃製鹹魚，味道同廣東鹹魚相比通常冇咁重發酵味，但同樣係一種保存魚類嘅傳統方法。

而喺西方國家，其實都有類似嘅醃魚食品。例如英國有一種叫 *Kipper* 嘅醃魚，通常用鯡魚製成，會沿住魚背由尾到頭劏開、清除內臟，然後鹽醃再經過**冷煙燻**處理，所以味道帶煙燻香。喺葡萄牙，就有好出名嘅鹹鱈魚 *Bacalhau* 嗌「馬介休」，係將鱈魚用大量鹽醃乾而成，喺澳門亦成日見，係好多澳葡菜嘅主要材料。

另外一個特別出名嘅例子係**瑞典鹽醃鯡魚**。呢種鯡魚喺製作時只會喺表面抹一層薄鹽，再放入桶入面醃。因為鹽份唔算高，唔足以完全抑制細菌，所以魚會繼續發酵甚至變成溶溶爛爛。就算裝入罐頭之後，發酵過程仍然會喺罐入面持續，產生非常之強烈嘅氣味。不過正正係呢種濃烈味道，反而變成咗瑞典鹽醃鯡魚最具特色嘅地方。

## 攷
蜘蛛俠

**蜘蛛俠**係驚奇漫畫裏面嘅超級英雄，由史丹·李同埋兩名作者創造嘅。蜘蛛俠原名彼德‧班哲文‧帕加（Peter Benjamin Parker），係一名孤兒。佢同同（May Parker）一齊生活。蜘蛛俠係一個純粹嘅漫畫角色，喺呢方面佢有住特殊嘅本領，另一方面喺平日佢又有好多嘅麻煩同問題。除咗漫畫之外，蜘蛛俠亦出現喺電視、電影、遊戲等媒體上。

## 故事簡介
Peter Parker喺一次課外活動中意外俾一隻受過放射性感染嘅蜘蛛咬傷後，獲得具有蜘蛛一般嘅特殊能力，改變咗Peter Parker嘅一生。佢決定成為蜘蛛俠嘅關鍵，就係叔叔（Uncle Ben）俾人殺咗之前同佢講過「能力愈大，責任越大」（With great power comes with great responsibility），Uncle Ben死咗之後，Peter 認為係佢嘅錯，因此選擇成為蜘蛛俠來拯救更多嘅人。

## 角色歷史
蜘蛛俠係喺1962年8月，喺雜誌驚奇幻想（Amazing Fantasy）第15期首次登場，後來非常受歡迎而有咗以佢為主題嘅漫畫。

## 能力
* 有10噸嘅力
* 可以爬牆
* 有危險感知能力
* 射蜘蛛絲（唔係自身能力，要製造一種液體（Web Fluid）先可以射）
* 射蜘蛛彈

## 漫畫一覽

## 其他形式
### 電視
卡通動畫：
* Spider-Man（1967-1970）
* Spider-Man and His Amazing Friends（1981-1983）
* Spider-Man: The Animated Series（1994-1998）（新蜘蛛俠，響無綫電視翡翠台播出）
* Spider-Man Unlimited（1999）（超級蜘蛛俠，大陸譯作「終極蜘蛛俠」，由美國嘅Film Roman公司製作，無綫電視翡翠台播出）
* Spider-Man: The New Animated Series（2003）：Cartoon Network播過呢個系列

### 電影

* 2002年 蜘蛛俠 (電影)
* 2004年 蜘蛛俠2
* 2007年 蜘蛛俠3
* 2012年 蜘蛛俠：驚世現新
* 2014年 蜘蛛俠2：決戰電魔
* 2017年 蜘蛛俠：強勢回歸
* 2018年 蜘蛛俠：跳入蜘蛛宇宙
* 2019年 蜘蛛俠：決戰千里
* 2021年 蜘蛛俠：不戰無歸

### 遊戲
最早以蜘蛛俠為主題嘅遊戲出現響1982年Parker Brothers開發嘅Spider-Man，重響Atari 2600主機上發表。之後喺好多款電視遊戲同街機都有登場。

喺CAPCOM嘅作品Marvel Super-Heroes同佢嘅續作Marvel vs. Capcom中蜘蛛俠以格鬥角色出現。

## 蜘蛛俠嘅所有敵人
* 綠魔（Green Goblin）
* 八爪魚博士（Doctor Octopus）
* Chameleon
* 禿鷹（Vulture）
* 沙人（Sandman）（後改邪歸正，加入神盾局）
* 蜥蜴人（Lizard）
* 電光人（Electro）
* Mysterio
* 獵人克拉文（Kraven the Hunter）
* Scorpion
* 犀牛人（Rhino）
* Shocker
* Kingpin
* 水人（Hydro-Man）
* Hobgoblin
* 錘頭（Hammerhead）
* 毒霸（Venom）
* 天煞（Carnage）
* 蜘蛛殺手（Spider-Slayer）
* 洛基（Loki）
* 屠殺（Carnage）
* 紅坦克（Juggernaut）
* 吸收人（Absorbing Man）
* 模仿大師（Taskmaster）
* （Crossbones）
* （Dormammu）
*負片先生 (Mister Negative)
長生店

**長生店**，又叫做**棺材鋪**，係賣棺材嘅舖頭，通常亦會兼賣其他殯儀用品，比如壽衣。部份長生店亦都有埋殯儀服務。

## 睇埋
* 紙棺材
2006年亞洲運動會

**第十五屆亞洲運動會**（）喺2006年12月1號到12月15號喺卡塔爾首都多哈舉行。呢一次係西亞地區第二次舉辦亞洲運動會，第一次係1974年喺伊朗德黑蘭。

呢一屆有45個國同埋地區參賽，競逐39個比賽項目。

## 申辦過程
多哈係響2000年11月12號擊敗香港、馬來西亞吉隆坡同埋印度新德里等競爭城市攞到呢屆亞運會主辦權。正式投票前，香港俾人睇好係最熱門城市，吉隆坡就係次熱門。但係響投票過程中，西亞國家聯結起嚟一齊揀多哈，令到多哈最後贏咗  。

## 參考資料
雙性向

**雙性向**又叫做**雙性戀**，係一種性取向或者性指向。具有兩種性取向嘅人對社會中嘅男性同埋女性同時產生性慾或愛慕。具有呢種性取向嘅人叫做雙性向者。雙性向者同其他性取向嘅人有時會比較難區分。

留意：唔好將雙性戀同泛性戀或者多性戀搞亂
*雙性戀(Bisexual)係指鍾意男性同女性嘅人
*泛性戀(Pansexual)嘅人直接唔會睇佢鍾意嘅人嘅性別
*多性戀(Polysexual)係指鍾意超過一種性別（例如非二元性別嘅人）

## 睇埋
* 拍拖
* 婚姻：傳統上係男女兩性依一定嘅法律、倫理同埋風俗嘅規定所建立起嚟嘅夫婦關係。
* 好人文化：1990年代以後喺台灣等地男女交往問題發展出嚟嘅一種網絡文化之中嘅次文化。
* 女朋友、男朋友
拍拖

**拍拖**（），係指兩個人之間嘅單獨約會，目的一般係培養愛情、鞏固感情、選擇配偶。

拍拖原本係講中國廣州珠江上面嘅艇仔，當時啲木船唔夠大力；汽船又食水深、去唔到淺灘，所以汽船同木船要拍埋拖住嚟行，互相幫助先可以運到貨，後用來比喻男女拍住行或坐嘅親密。拍拖嘅對象叫「拖友」。

## 睇埋
* 婚姻：傳統上係男女兩性依一定嘅法律、倫理同埋風俗嘅規定所建立起嚟嘅夫婦關係。
* 女朋友、男朋友
* 異性戀
* 同性戀
* 雙性戀
劍龍

**劍龍**係一種全身都有厚甲嘅恐龍，生活響侏羅紀末期，大約響今日北美洲嘅地方。劍龍係一種好易認嘅恐龍，成條背脊有一排板甲，而條尾就有刺。劍龍學名叫Stegosaurus (萬國音標 )，來自希臘文stegos-(στέγος-)同埋-sauros(-σαῦρος)，意思就係屋頂-蜥蜴。劍龍就背脊板甲就好似劍向外咁，所以就叫劍龍。

劍龍個頭好細，個腦亦都好細，所以估計佢比當時當道嘅恐龍蠢。厚龍係同尾刺都係防衛用途。
遺囑

:人臨死前所留低嘅說話請睇遺言，留低嘅文字見請睇遺書。

**遺囑**，舊時叫**囑書**，係一份法律上承認個人（立遺囑人）分配同埋處理財產權嘅文件，遺囑響立囑人死咗之後先至生效。

## 合法嘅遺囑
香港遺囑條例 (Will Ordinance) 規定，遺囑須符合以下嘅規定，否則冇效:

* 以書面訂立，並由立遺囑人簽署，或由其他人響立遺囑人面前並依照佢嘅指示簽署
* 睇來立遺囑人係想以佢個簽名而令遺囑生效嘅
* 立遺囑人有2個或2個以上同時在場嘅見證人面前作出該簽署或承認嗰個簽署；同埋
* 每個見證人響立遺囑人面前(不過唔駛響其他見證人面前)：
** 作見證並簽署嗰份遺囑；或者
** 承認佢所作嘅簽署。
壽臣山

**壽臣山**係香港嘅香港島南面一個山仔。個山響黃竹坑同深水灣之間。呢個山周圍係香港其中一個高尚住宅區。呢個山北面係**黃竹坑谷**，個谷以前有條香港村（又叫香港圍）。而壽臣山呢個名來自香港開埠名人周壽臣，佢就係響呢條村嘅村民。

## 註
遺言

**遺言**，人臨死前所講低嘅說話。遺言無需係死之前最後一句說話，而係死者想講俾嘅對象（如後人）聽嘅說話。例如一啲未完成嘅心願、教悔嘅話、遺物響邊、遺產點分等等等等。遺言係冇法律效力，立遺囑先計。
遺書

**遺書**係人臨死前所寫低嘅文字。遺書唔一定係書信嘅形式，可以係一到幾句嘅句子。遺書，唔同遺囑，係冇法律效力嘅。

遺書可以係準備自殺嘅人寫嘅，內容一般會係尋死嘅原因，多謝親人，照顧阿邊個邊個嘅心願等等。亦可以係身患重病、彌留之際嘅人嘅書信，內容一般會係一啲未完成嘅心願、教悔嘅話、遺物響邊點處理、照顧阿邊個邊個嘅心願等等。
江戶時代

**江戶時代**（日語：）係日本一個時代，佢嘅年份喺1603年到1868年為止，當德川家康成為咗征夷大將軍同埋成立江戶幕府之後，咁就開始咗。由於江戶時代早期開始實行鎖國政策，只批准明朝（同後來嘅清朝）同埋荷蘭嘅商船到日本貿易，形成更獨特嘅日本文化。此外，實行咗嚴格嘅武士制度，令到幕府自1636年嘅島原之亂後，直到幕府為止，冇發生過大規模嘅暴動。

## 政治
雖然喺關原之戰大大削弱豐臣家實力，但係仍然重未減少家康對豐臣秀賴嘅戒心，終於喺1615年大阪之陣中消滅咗豐臣家，此後為免出現武士之間嘅互相攻擊，下令進行一國一城令以及參勤交代加緊對地方大名嘅監督。德川幕府設立咗譜代大名同埋外樣大名，此外重有長期留喺江戶城嘅武士集團旗本，成為咗幕府統治全國嘅基礎。

## 經濟
幕府為咗方便自己統治，開始實行嚴格嘅階級制度。佢哋特別重視農民，重唔鼓勵啲日本人從事商業活動。
安土桃山時代

**安土桃山時代**（日文：）係日本一個時代，指織田信長同豐臣秀吉所統治嘅時代，時間為1573年至1603年。以織田信長嘅安土城同埋豐臣秀吉嘅桃山城（伏見城嘅別稱）命名。呢個時代除咗係指戰國時代嘅後半部，而且代表咗歐洲文化傳入日本所帶嚟嘅影響，例如喺茶道同埋藝術上帶嚟唔少影響。

## 主要事件
*1573年：室町幕府最後一任征夷大將軍足利義昭，畀織田信長放逐，被迫離開京都。
*1582年：本能寺之變，信長一死，織田家內亂，家臣豐臣秀吉平亂告終。
*1585年：豐臣秀吉就任關白。
*1590年：小田原征伐完咗，日本大致統一。
*1592年：征伐朝鮮，爆發文祿之役，大明稱壬辰衛國戰爭。
*1597年：慶長之役。
*1598年：豐臣秀吉病死。
*1600年：關原之戰爆發，德川家康取得勝利。
*1603年：德川家康就任征夷大將軍，安土桃山時代結束。
戰國時代 (日本)

日本嘅**戰國時代**（日語：）是指大概是15世紀末去到17世紀初嘅日本，但是呢個時間唔係正式為史實，期間室町時代、安土桃山時代同埋江戶時代都係戰國時代嘅範圍。戰國時代呢個名係武田信玄起嘅，到今時今日，戰國時代嘅影響力都唔細。

## 概念
一般係指1467年嘅應仁之亂開始，由於兩派大名細川勝元同山名宗全對立，兩派對峙咗幾年，雖然無分勝負，但係幕府嘅威信力下降，此後嘅明應政變開始咗下剋上嘅風氣，武士派系開始抬頭，取代守護大名成為大名。

至於終結，有幾個講法，第一係1573年，即係織田信長將足利義昭放逐以後。第二為1590年，當豐臣秀吉完成咗小田原征伐之後。第三係1615年，德川家康喺大阪夏之陣中將豐臣家完全滅亡。

## 有力大名
呢啲都係有實力統一天下嘅大名，呢度將會以地方區劃：

* 東北：伊達氏、南部氏、最上氏、蘆名氏、真田氏
* 關東：後北條氏、山內上杉氏
* 甲信：武田氏
* 東海：德川氏（松平氏）、今川氏、齋藤氏
* 北陸：上杉氏（長尾氏）、朝倉氏
* 近畿：織田氏、三好氏、淺井氏
* 中國：毛利氏、尼子氏、大內氏
* 九州：島津氏、大友氏、龍造寺氏
* 四國：長宗我部氏
9月27號

## 大件事
* 1825年：通車，係世界上首條商用鐵路。
* 1905年：歐拔·愛因斯坦發表論文「動體嘅慣性係唔係基於佢嘅能量？」，介紹有名嘅方程式：E=mc²。
* 1955年：第一屆全國人大常委會第廿二次會議通過咗授予中華人民共和國元帥軍階嘅決議，中國人民解放軍史上「十大元帥」由此確立。
* 1963年：第2屆南越國會選舉。
* 1965年：比蒂斯凱爾頓喺美國猶他州揸車，以時速277英里打破當時女性揸車最快嘅紀錄。
* 1982年：英國首相戴卓爾夫人喺北京同趙紫陽展開對話，趙紫陽話中國政府要收返香港，但唔會影響香港繁榮穩定。
* 1983年：港英政府突然宣布接管有財政危機嘅恆隆銀行，立法局當日挨晚開特別會議，三讀通過法案動用外匯基金去接管恆隆。
* 1988年：昂山素姬帶領全國民主聯盟喺緬甸成立。
* 1993年：颱風黛蒂吹到香港，帶嚟嘅大雨令新界北區十條村水浸。
* 1996年：塔利班軍隊控制阿富汗首都喀布爾。
* 2005年：埃及總統穆巴拉克宣誓就任新一屆總統，任期六年。
* 2008年：第一個中國人太空漫步－翟志剛嚮太空浮出太空倉揈（fing）五星紅旗。
* 2010年：中華人民共和國瀋陽地鐵1號綫開通。而一期工程亦開通試運營。
* 2018年：臺灣歌手費玉清宣佈會喺2019年5月巡迴演唱會後退休，結束46年唱歌事業。
* 2022年：日本首相安倍晉三嘅國葬喺舉行。

## 響呢日出世嘅人
* 1533年：巴托里·斯特凡，波蘭國王同立陶宛大公（1586年死）
* 1601年：路易十三，法國君主（1643年死）
* 1750年：李琔，大朝鮮國王族（1752年死）
* 1783年：阿古斯丁一世，墨西哥皇帝（1824年死）
* 1838年：朱韋拿加萊諾，巴西作家同新聞從業員（1931年死）
* 1838年：賽巴巴，印度聖人（1918年死）
* 1840年：，美國政治漫畫家（1902年死）
* 1852年：威廉韋閣絲，英國土木工程師，最出名做水利，灌溉系統（1932年死）
* 1871年：格拉齊亞黛萊達，意大利作家，諾貝爾文學獎得主（1936年死）
* 1918年：馬田賴奧，英國天文學家（1984年死）
* 1924年：鄧碧雲，香港演員，原名鄧芍芙（1991年死）
* 1927年：魯平，國務院港澳辦公室主任（2015年死）
* 1934年：威福伯明萊，美國演員
* 1936年：趙世曾，香港有錢人
* 1941年：，英倫足球員（2020年死）
* 1942年：池田勝，日本配音員
* 1945年：雪妮，香港粵語片同電視劇演員，原名李超純、熊雪妮（2025年死）
* 1952年：星野道夫，日本攝影師
* 1953年：梅小青，香港電視監製
* 1954年：高妙思，香港演員（2024年死）
* 1961年：林迪安，香港演員
* 1961年：劉德華，香港歌手同演員，四大天王之一
* 1962年：池田成志，日本動漫配音員
* 1963年：傅彪，中國演員（2005年死）
* 1964年：岸谷五朗，日本主持人同電影演員
* 1964年：陳佳明，星加坡詞曲作家
* 1966年：金亨錫，南韓作曲家同音樂製作人
* 1967年：蘇強文，香港配音員
* 1970年：八嶋智人，日本電影演員
* 1973年：Cyril Takayama，日籍美國魔術師
* 1974年：許美靜，星加坡歌手
* 1974年：佐藤尽，日本足球員
* 1975年：李璨琛，香港演員，原名李瑋璁
* 1976年：托迪，意大利足球員
* 1977年：余迪偉，香港廣播節目主持，原名余國雄
* 1978年：黎柏勇，香港足球員
* 1979年：小野伸二，日本足球員
* 1980年：加賀潤，日本足球員
* 1980年：繆浩昌，香港歌手，組合RubberBand成員，外號6號
* 1983年：鄧上文，香港藝人
* 1984年：艾薇兒，加拿大歌手同作曲人
* 1988年：何天兒，香港演員，原名何傲兒
* 1990年：中島依美，日本足球員
* 1990年：種崎敦美，日本配音員
* 1991年：，羅馬尼亞網球員
* 1991年：內田理央，日本演員
* 1992年：張俊浩，香港廣播節目主持，外號阿一
* 1994年：鄭嘉豪 (澳門)，澳門藝人
* 1994年：橋口拓哉，日本足球員
* 1994年：森川泰臣，日本足球員
* 1995年：新井榮聰，日本足球員
* 1995年：西岡良仁，日本網球員
* 1996年：麥士維哥尼特，象牙海岸足球員
* 1996年：姫野宥彌，日本足球員
* 1996年：茂木力也，日本足球員
* 1996年：上野真實，日本足球員
* 1997年：周紫清，香港模特兒，外號小月
* 1997年：黃子悅，香港政治人物
* 1998年：半田航也，日本足球員
* 1999年：彭晉，香港唱作人，原名彭晉健
* 2001年：王敏慈，2023年度香港小姐競選季軍
* 2002年：盧映彤，香港藝人
* 2002年：珍娜·奥特嘉，美國演員
* 2007年：尹樂瞳，香港童星

## 響呢日死嘅人
* 1557年：後奈良天皇，日本天皇
* 1590年：伍朋七世（烏爾巴諾七世），羅馬天主教教宗
* 1700年：諾森十二世（依諾增爵十二世），羅馬天主教教宗
* 1894年：高雷門，宗座外方傳教會會士，香港頭一任宗座代牧
* 1917年：德加，法國印象派畫家、芭蕾舞畫家
* 1983年：，香港漫畫家，原名黃永興，著有《牛仔》等等
* 1986年：，樂隊貝斯手
* 1990年：Matvey Blanter，蘇聯作曲家
* 1992年：張樂平，中國漫畫家、三毛流浪記嘅作者
* 1999年：夏鼎基，英國殖民地官員，做過香港財政司同布政司，為香港政府奠定「積極唔干預」經濟政策
* 2003年：唐奴奧干拿，美國演員
* 2004年：蔡萬霖，臺灣企業家，死時名列台灣首富，全球富豪排行第94名
* 2007年：長井健司，日本攝影記者
* 2015年：蔣培坤，「天安門母親」發起人丁子霖嘅老公
* 2016年：杜臣武，中國政治人物
* 2017年：囂赫夫拿，美國企業家
* 2017年：王文儒，中國飛行員同書法家
* 2018年：趙澤偉，中國罪犯
* 2020年：竹內結子，日本演員
* 2020年：富田耕生，日本配音員，原名富田耕吉
* 2023年：米高甘邦，愛爾蘭演員
* 2024年：哈桑·納斯魯拉，黎巴嫩真主黨總書記
* 2024年：瑪姬史密芙，英國演員

## 節慶、風俗習慣
* 世界旅遊日

## 出面網頁
遺物 (考古學)

考古學上講嘅**遺物**（參見， ），或者叫**文化遺物**，係指由人類製造或者經人手加工嘅物品，可以包括各種生活架生、裝飾、器皿、藝術品呀噉。呢啲物品會反映文化，對考古學研究嚟講好有用。

## 年代測定

要判斷一件遺物出於邊個年代，考古學家可以用各種年代測定方法。最常見嘅方法之一係放射性碳定年法，適用於有機物，例如木、骨或者布料等，原理係測量物件中殘留嘅碳-14 含量，推算出件物件死亡或製作過後經歷咗幾耐嘅時間，就可以大致得知件物件係出於咩時代嘅。

透過年代測定，研究人員可以估算遺物製作嘅時間範圍，從而推斷其所屬嘅考古文化或者歷史時期，有助了解當時社會嘅技術、信仰同生活方式。不過，如果遺物曾經喺唔同土層之間移動過，或者被後人再用，年代測定結果可能會出現偏差，所以考古學家會綜合多種證據去判斷佢真正嘅歷史位置。

## 遺物保存

遺物出土之後，會因為接觸空氣、水分或者微生物而開始爛，所以考古人員通常會有咁得咁快將佢哋送去實驗室做各種嘅處理。根據材質唔同，保存方法亦有所不同：例如金屬物件可能會進行脫鹽或者搽浸保護層上去，防止生鏽；而陶瓷碎片就需要清潔同拼合，有時仲要做加固。

喺廿一世紀初，除咗物理上嘅保存，亦有考古學者會使用數碼化嘅技術，例如用立體掃描掃吓啲遺物，留低佢哋嘅立體模型存檔，或者用高解像度嘅相，記錄低啲遺物嘅紋理同色彩，方便研究同展示；有咗呢啲遺物紀錄，想展示件遺物嗰陣就可以攞啲模型同相去展示，減少件實物因為接觸外界而受損嘅風險。

## 睇埋
*工藝
*視藝
*文物
*時代錯誤遺物

## 引咗
痾蛋

**痾蛋**，通常係話母雞生蛋嘅動作，例如「隻雞擒晚痾蛋。」

用喺講波嗰陣，就係話球員想接波，多數係地波，但俾個波穿過褲浪底（即係兩隻腳之間），咁就好似響球員屎忽有隻蛋跌咗出嚟咁，所以講波佬稱之為「痾蛋」。痾蛋較多嘅球員係龍門。好多時龍門想烏低身雙手接迎面而嚟嘅地波，但係因為場地濕滑、個波太快、走勢太畸怪或者彈咗一下地、場地質素問題、對面球員擾亂等因素而判斷錯誤，接唔住個波，發生意外。多數都係個波漏入龍門，因而失波。

痾蛋嘅龍門通常會俾球迷笑死。譬如打拜仁慕尼黑嘅德國鋼門簡尼響03-04歐聯十六強首回合主場鬥皇家馬德里，接唔實羅拔圖卡路士個罰球，痾蛋而入。

痾蛋係同射穿大細龍門有分別。痾蛋係一種失誤，而射穿大細龍門就係技術嘅表現。
2006年世界電信展

**2006年世界電信展**（****）係國際電信聯盟（）舉辦嘅全球大型通信科技展覽，喺2006年12月4日至到12月8日期間喺香港亞洲國際博覽館舉行。

世界電信展係全球電訊業最重要嘅活動，每三至四年舉辦一次。自從1971年第一次喺瑞士日內瓦舉辦以嚟，一直都未試過喺其他城市舉行，所以哩一次展覽可以講係國際電信聯盟破天荒地第一次喺日內瓦以外地方舉行嘅同類活動。

中華人民共和國政府為咗大力支持哩一次展覽，決定停辦喺2006年所有中國國內同埋國外嘅通訊展，並且由中國郵電器材集團統籌中國大陸企業去香港參展。跟據香港政府估計，屆時全球各地嘅電訊業，包括部長級官員、買家、賣家，都會雲集展館，預計會吸引超過十萬名旅客去香港參觀，帶嚟超過12億港元嘅直接經濟收益。

## 展覽詳情

活動分為展覽會同埋論壇兩個部分。喺展覽會，業界人士可以展示嶄新嘅設備、服務或者技術；而論壇就會為參加人士提供溝通途徑，畀佢哋可以就政策同規管、主要科技、商業應用系統同營商環境等等嘅重要事項進行討論。

## 地面電視廣播節目
為咗配合哩一次展覽，主辦單位喺展覽之前邀請電視廣播有限公司（無綫電視）做主辦城市特別媒體夥伴。無綫電視將每日論壇嘅嘉賓講話輯錄成為電視節目《2006世界電信展》，並且喺展覽期間喺佢哋嘅翡翠台、明珠台同無線收費電視嘅新聞二台播出。國際電信聯盟亦都自己設立電視頻道，將會議同展覽內容，透過Now寬頻電視傳送去到部份裝有Now嘅酒店。

播放時間（GMT+8）：
*翡翠台：2006年12月4日（0015-0100）；12月5日至12月8日（0130-0215）
*明珠台：2006年12月4日至12月8日（0800-0900）
*新聞二台：2006年12月4日至12月8日直播

## 相關嘅文章
*國際電信聯盟
*世界電信展

## 外面嘅連結
*2006年世界電信展官方網頁（英文）
*2006年世界電信展香港網頁
哥打丁宜縣

**哥打丁宜縣**（馬來語：Daerah Kota Tinggi）係柔佛州八個州縣之一，喺馬來半島南部。新山縣向北隔住豐盛港縣，西隔住居鑾縣，西南隔住新山縣，東隔住南中國海。佢嘅首府係哥打丁宜。

哥打丁宜縣係由哥打丁宜縣市政理事會（Majlis Daerah Kota Tinggi）管理。哥打丁宜縣嘅主要旅遊勝地有濱海遊樂場哋沙魯（Desaru），柔佛州嘅舊皇位同堡壘古柔佛（Johor Lama）同埋離哥打丁宜市鎮15公里嘅龍蹦（Lombong）瀑布。

## 出面網頁

* 哥打丁宜鎮嘅官方網站
* 古柔佛
熔點

**熔點**，又叫凝固點，係物質由液態轉變為固態嘅溫度。響哩個溫度，液態同埋固態嘅物質會共同存在。反之，熔點，係物質由固態轉變為液態嘅溫度。凝固點同熔點係一樣。

凝固點受雜質影響，一般，雜質越多，凝固點嘅溫度越低。純水嘅凝固點係 0ºC，加啲鹽，凝固嘅溫度就會低過零度。與沸點唔同，凝固點受壓力嘅影響好小。
烏魯哋南

**烏魯哋南**（Ulu Tiram）係馬來西亞柔佛州一個小鎮，喺新山縣新山市政理事會（Majlis Perbandaran Johor Bahru Tengah）嘅轄區之間。烏魯哋南連埋佢周圍嘅住宅區就係一個界域，叫做哋南河區域（Mukim Sungei Tiram）。

可打丁宜路（Jalan Kota Tinggi），又叫做聯邦路號3，係市鎮主要同烏魯哋南隔住20公里嘅新山同埋地不佬，北隔住20公里嘅哥打丁宜連接喺一起嘅高速公路。可打丁宜路同埋向南嘅地不佬高速公路 (Lebuhraya Tebrau) 係同一條路。同時，哋南河路 (Jalan Sungei Tiram)，又叫做州路號8，同喺北部嘅聯邦路號94同其近烏魯哋南嘅哋南河村 (Kampong Sungei Tiram) 鏈接喺一起。呢條路有同可打丁宜路喺烏魯哋南小鎮共有一個鏈接點。由2004年開始建筑嘅士乃-哋沙鲁高速公路(Senai-Desaru Highway) 就啱啱割過哋南河村。呢個建筑工程又惹到住係漁夫哋南河村先住居民嘅生活。本地新聞又報道過烏魯哋南嘅一個村莊由馬來西亞獨立之後到依加哋某收到過用電供應定係供水。

烏魯哋南呢個地區係唐人港主由19世紀喺港腳哋南河開發嚟種黑兒茶同埋黑胡椒粉。港主系統由1910年代被廢除之後，呢個地區就由唐人同埋印度人被用嚟種橡膠。由馬來西亞獨立之後，烏魯哋南又轉換種油棕櫚樹。2006年12月，烏魯哋南同柔佛州嘅其他地區由落咗幾日嘅大雨，就惹到柔佛州好多部分遭受大量嘅水災，包括烏魯哋南同埋佢周圍嘅地區。

烏魯哋南有一間巴士轉彎站同埋德士集中處共用嘅中心。烏魯哋南小鎮自己係由幾排店屋同埋屋而組織起嚟嘅，小鎮其近有一個天主教嘅公墓。 烏魯哋南嘅主要場業區就係喺烈光镇場業區 (Taman Perindustrian Desa Cemerlang)。

## 住宅區

呢哋住宅區哋係地不佬界域之間嘅住宅區，佢地用嘅郵政代碼係81800：

* 武吉哋南花園 (Taman Bukit Tiram)
* 諾拉花園 (Taman Nora)
* 金岭花园 taman Gunung Emas
* Taman Maluri
* 再也山花園 (Taman Bukit Jaya)
* 拿督彩蘭花園 (Taman Dato Chellam)
* 拉慶旺沙英達花園 (Taman Wangsa Indah)
* 優景鎮 (Taman Puteri Wangsa)
* 開屏山莊 (Taman Pelangi Indah)
* 高雅花園 (Taman Gaya)
* 烈光镇 (Taman Desa Cemerlang)

## 參考

* SENARAI PROJEK TAHUN: 2002
* 主任嘅目錄

### 相關書目
* 黃亞福: 移民者，建築師同埋商業師P. Lim Pui Huen, Times Edition
海豹

**海豹**係對鰭足亞目種海豹科動物嘅統稱，係一類身體成紡錘體型、四肢特化成鰭狀嘅動物，海豹個頭圓頸短，又無外耳廓，因為佢哋嘅臉部生得好似貓從而得名海豹，以區別鰭足亞目其他兩個科（海獅科、海象科）嘅動物。佢哋高度適應海洋裏面嘅生活，多數時間喺海洋裏面活動，遍佈整個海域，以南極沿岸數量最多。

常見嘅海豹有：斑海豹、豎琴海豹、冠海豹等等。香港海洋公園現時養咗兩種海豹：灰海豹同斑海豹。

## 食物同生態地位
海豹係海洋哺乳動物，主要食魚，但要視乎品種而定。例如食蟹海豹主要食蝦，豹斑海豹反而係兇猛嘅捕獵者，會捕獵企鵝，甚至其他海豹。而住喺北極嘅海豹，亦係北極熊、殺人鯨同人類嘅獵物。

## 分類
海豹科 **[[Phocidae]]**
*  僧海豹亞科 **[[Monachinae]]**
** 僧海豹屬 *Monachus*
*** 夏威夷僧海豹 *Monachus schauinslandi*
*** 地中海僧海豹 *Monachus monachus*
*** 西印度僧海豹 *Monachus tropicalis*（可能已經響1950年代絕種）
** 象海豹屬 *Mirounga*
*** 北象海豹 *Mirounga angustirostris*
*** 南象海豹 *Mirounga leonina*
** 羅氏海豹屬 *Ommatophoca*
*** 羅氏海豹 *Ommatophoca rossi*
** 食蟹海豹屬 *Lobodon*
*** 食蟹海豹 *Lobodon carcinophagus*
** 豹斑海豹屬 *Hydrurga*
*** 豹斑海豹 *Hydrurga leptonyx*
** 威德爾海豹屬 *Leptonychotes*
*** 威德爾海豹 *Leptonychotes weddellii*
* 海豹亞科 **Phocinae**
** 髯海豹屬 *Erignathus*
*** 髭海豹 *Erignathus barbatus*
** 冠海豹屬 *Cystophora*
*** 冠海豹 *Cystophora cristata*
** 海豹屬 *Phoca*
*** 港海豹 *Phoca vitulina*
*** 斑海豹 *Phoca largha*
*** 圓海豹 *Phoca hispida*
*** 貝加爾海豹 *Phoca sibirica*
*** 裏海豹 *Phoca caspica*
*** 豎琴海豹 *Phoca groenlandica* 或 *Pagophilus groenlandicus*
*** 環斑海豹 *Phoca fasciata*
** 灰海豹屬 *Halichoerus*
*** 灰海豹 *Halichoerus grypus*

## 睇埋

* 海獅
* 香港海洋公園
骨灰罌

**骨灰罌**係用來載骨灰嘅罌。佢用石、陶瓷、金屬或者水晶造嘅。

響港澳地區骨灰罌嘅設計比較簡單，皆因佢哋會好快放入骨灰龕裏面。其他地方嘅骨灰罌可以裝飾得好靚，因為佢哋會放骨灰罌響屋企。

## 睇埋
*金塔
冥鏹

**冥鏹**，係用嚟燒俾已經仙遊咗人喺陰間用嘅紙祭品。至於要用到藤織加紙手工嘅「用品」，一般稱為紙紮祭品。

冥鏹一般係指可以喺冥府用嚟消費嘅紙錢、陰司紙、元寶、金銀衣紙、珠寶首飾，衫褲鞋襪……等；蠟蠋同壇香本來唔屬於冥鏹，但因為通常一齊拜祭用，所以普遍都當咗佢係冥鏹一類。

傳統落嚟，冥鏹同埋紙紮祭品都係要經過燃燒先至可以送到俾先人駛用，通常會放喺稱為化寶爐嘅器皿或者大型嘅化寶鐵櫃裡面燒，燒嘅時候口中仲要叫住先人嘅名、或者名號（平時叫開嘅稱呼），等佢喺陰間知道有親朋由陽間送嘢俾佢。至於其中嘅「交收過程」及先人點樣喺陰間駛用…等，就要參考一啲相關宗教嘅文獻或者識得哩門學問嘅專家嘞。

一般嘅香燭用品店（俗稱**[[紙紮舖]]**）可以買得到冥鏹，一般嘅價錢亦都唔係太貴；如果唔知邊啲打邊啲，通常買嘅地方都會有人教埋，有啲仲會教埋燒冥鏹時嘅禮儀手續。

## 參閱
*冥通銀行
紙紮祭品

**紙紮祭品**係用嚟燒畀死咗嘅人去陰間用嘅紙祭品。陰間用嘅陰司紙金銀衣紙以及壽衣……等，統稱做冥鏹。

紙紮祭品通常係要用到藤枝，將佢紮成物品嘅外殼形狀，然後用唔同需要而剪裁出嚟嘅油紙，填舖喺藤枝與藤枝之間，等佢喺外觀上望落去同實際物品相似。因為藤枝可以任意扭曲，可以隨意造型，所以紙紮祭品嘅種類可謂包羅萬有，好似有可以畀先人用嘅紙紮大屋、傭人……等等；隨住時代嘅進步同埋娛樂嘅「需要」，甚至係有晒144隻紙造嘅麻雀牌、天九、唔同型號嘅手提電話、遊戲機、手提電腦……等，重可以訂造汽車、遊船、飛機、電視、音響器材呢啲大型少少嘅紙紮祭品畀先人用。香港歌影藝人梅艷芳出殯嘅時候，佢班徒弟更特登訂造咗一個紙紮嘅大舞台，足足有成張乒乓波檯咁大，等佢哋嘅師父可以喺另一世界都可以開吓演唱會，過吓表演癮。又例如馬壇名宿董驃過身，親友特登訂造一個馬場畀佢繼續策馬揚鞭。

紙紮祭品亦都係要通過燃燒先至可以傳到先人手上。（參考冥鏹）

因為唔同祭品嘅製造過程都唔同，有好多紙紮祭品重要用到好高手工去整，所以價錢亦都有所唔同；當然越係大型同複雜嘅紙紮祭品，佢嘅價錢一定會更加高。

小型嘅紙紮品可以喺一般嘅香燭用品店（俗稱**[[紙紮舖]]**）買到，至於一啲大型而且複雜嘅紮作祭品，就要搵識得呢門手工藝嘅師傅或者舖頭訂造。
鳩

**鳩**（正音：「」；避諱者讀：「」）係種雀，種類唔少，常見嘅有斑鳩、山鳩等。

## 分佈
斑鳩屬主要分佈響非洲，少數種住亞洲南部熱帶。至少有兩個種而家甚至擴展到其他地方。

灰斑鳩本來分佈響歐亞大陸嘅溫帶地區，從歐洲東南部一直到日本，近年來自然去到歐洲其它地區。1960年到咗英國，此後入愛爾蘭。之後引美國，傳遍各州，1999年美國 22 個州有灰斑鳩，而且不斷擴散。

珠頸班鳩本來只住響亞洲南部，之後被引入美國、印度尼西亞北部、澳洲、紐西蘭。

## 種
可能分別係*Stigmatopelia*
* Laughing Dove *Streptopelia senegalensis*
* Spotted Dove *Streptopelia chinensis*

*Streptopelia*嘅主要血統
* Eurasian Collared Dove or simply **Collared Dove**, *Streptopelia decaocto*
* Barbary Dove *Streptopelia risoria* (domesticated; taxonomic status doubtful)
* African Collared Dove, *Streptopelia roseogrisea*
* Turtle Dove *Streptopelia turtur*
* Oriental Turtle Dove *Streptopelia orientalis*
* Dusky Turtle Dove, *Streptopelia lugens*
* Adamawa Turtle Dove, *Streptopelia hypopyrrha*
* Island Collared Dove, *Streptopelia bitorquata*
* White-winged Collared Dove, *Streptopelia reichenowi*
* African Mourning Dove, *Streptopelia decipiens*
* Red-eyed Dove, *Streptopelia semitorquata*
* Ring-necked Dove, *Streptopelia capicola*
* Vinaceous Dove, *Streptopelia vinacea*
* Red Turtle Dove, *Streptopelia tranquebarica*

可能分別係*Nesoenas*
* Madagascar Turtle Dove, *Streptopelia picturata*
** Rodrigues Turtle Dove, *Streptopelia (picturata) rodericana* - extinct (before 1690?)
* Pink Pigeon, *Streptopelia mayeri*
* Réunion Pink Pigeon, *Streptopelia duboisi* - extinct (c.1700)
## 發音
唔少想寫個「㞗」字嘅人，會特意假借或者由於唔知情，用咗同音嘅「鳩」字代替。另一邊廂，因為前者為廣東話粗口，所以有傳媒同文教啲人講個「鳩」字時，會專登發個歪音——「」。

## 參考
### 主要
* Johnson, Kevin P.; de Kort, Selvino; Dinwoodey, Karen, Mateman, A. C.; ten Cate, Carel; Lessells, C. M. & Clayton, Dale H. (2001): A molecular phylogeny of the dove genera *Streptopelia* and *Columba*. Auk **118**(4): 874-887. PDF fulltext
### 次要
東

**東**（），或者叫**東方**，係指南同北中間嘅方向，同西相反。而**正東**係正南同正北正中間嘅方位，正東同正南或正北垂直，符號**E**，來自英文**East**。用真方位角表示，係090度，符號090°，用羅經方位角，係N90°E或者S90°E。

東相反方向係西。正東相反就係正西。

家下嘅地圖，東便通響右邊。

## 引伸

東方，可指方向，亦指亞洲嘅國家地方。

太陽響東方升起（事實上太陽甚少響正東方升起）。

中國風口號：「東方，太陽，神采飛揚。」

「東」亦係廣東麻雀一種牌嘅名。

做東，或者東道主，指請客嗰個人，暗示畀錢嗰個。
哺乳動物

**哺乳動物**（）係脊椎動物亞門下嘅一個綱，學名叫**哺乳綱**（Mammalia，嚟自拉丁文「mamma」，意思係「乳房」）。除咗 6 種最原始嘅哺乳動物之外冚唪唥嘅哺乳動物都係直接生仔（即係胎生）嘅。而家全世界估計有4000 種左右嘅哺乳動物，而人類係進化其中嘅一個分支。

## 進化史
最早嘅哺乳動物化石係喺中國發現嘅吳氏巨顱獸（*Hadrocodium wui*），佢生活喺 2 億年前嘅侏羅紀。從化石上睇，哺乳動物（尤其係早期嘅哺乳動物）同爬行動物之間非常重要嘅區別在於其牙齒。爬行動物嘅每顆牙齒都係同嘅，彼此無乜區別，而哺乳動物嘅牙齒按佢哋喺頜上嘅唔同位置分化成唔同嘅形態。此外爬行動物嘅牙齒會不斷更新，哺乳動物嘅牙齒除左乳牙外其他都唔再更新。喺動物界中就只有哺乳動物嘅中耳內有三塊骨頭。科學家認為係由爬行動物的兩塊附加顎骨進化而成嘅，亦成為哺乳動物聽覺靈敏嘅地方。

到第三紀為止所有哺乳動物都好細隻。喺恐龍絕種之後哺乳動物先佔據咗好多生態位置。到咗第四紀哺乳動物先至成為陸地上佔支配地位嘅動物。嗰個時代嘅哺乳動物可以分為4種：

* 多峰齒類（Multituberculates）
* 單孔目（monotremes）
* 有袋目（marsupial）
* 胎盤類（placentals）

多峰齒類響3千萬年前嘅漸新世（**Oligocene**）就已經絕種，而其他嘅3科就存活到而家。

## 現有哺乳動物分類
* 原獸亞綱(Prototheria)
** 單孔目(Monotremata)

* 後獸亞綱(Metatheria)（有袋類）
** 袋鼬目(Dasyuromorphia)
** 負鼠目(Didelphimorphia)
** 袋鼠目(Diprotodontia)
** 智魯負鼠目(Microbiotheria)
** 袋鼴目(Notoryctemorphia)
** 鼩負鼠目(Paucituberculata)
** 袋狸目(Peramelemorphia)

* 真獸亞綱(Eutheria)（有胎盤類）
** 非洲蝟目(Afrosoricida)
** 偶蹄目(Artiodactyla)
** 食肉目(Carnivora)
** 鯨目(Cetacea)
** 翼手目(Chiroptera)
** 皮翼目(Dermoptera)
** 蹄兔目(Hyracoidea)
** 食蟲目(Insectivora)
** 兔形目(Lagomorpha)
** 象鼩目(Macroscelidea)
** 奇蹄目(Perissodactyla)
** 鱗甲目(Pholidota)
** 靈長目(Primates)
** 長鼻目(Proboscidea)
** 嚙齒目(Rodentia)
** 樹鼩目(Scandentia)
** 海牛目(Sirenia)
** 管齒目(Tubulidentata)
** 貧齒目(Xenarthra)

全世界嘅哺乳動物之中（以物種嚟計），嚙齒目佔咗一半，而另外差唔多有4分之1係翼手目。當中，亦有好多動物位於動物界嘅頂級位置，例如長鼻目（象）就係現時陸地上最大嘅動物，而鯨目嘅藍鯨更係有史以來最大型嘅動物（比恐龍重要大）。

## 亞洲嘅情況

亞洲區嘅哺乳動物非常豐富，單係中國就有成400幾種，佔咗全世界10%，聽講屬於有袋目嘅袋鼠亦都係原產中國。而台灣同香港現時並無發現原始嘅哺乳動物代表（例如鴨嘴獸同袋鼠），主要都以真獸亞綱（有胎盤動物）為主。

現時香港記錄到大約有16種海洋哺乳動物，30種陸上哺乳動物同26種飛行哺乳動物，但由於對香港昔日生態所知甚少，所以昔日哺乳動物嘅物種名單可能會更多。而一些有跡可尋嘅哺乳動物：例如老虎，豹，亞洲豺犬，狐狸，大靈貓，甚至儒艮等，都因為頂唔順香港急速發展所以先後絕種。

除咗老鼠同鼩鼱外，其餘哺乳動物都受到香港法例所保護。

## 參閱
* 哺乳動物分類表
* 中國哺乳動物
* 澳洲哺乳動物
* 南非哺乳動物
* 婆羅洲哺乳動物
* 台灣哺乳動物
* 香港哺乳動物
躝癱

**躝癱**（拼音為 laan1 taan2，**拉艱**切**坦**），顧名思義即係話一個人身體有問題，唔可以用腳行要喺地下躝爬，同癱咗唔行得一樣咁慘。呢個詞語係出自香港藝人周潤發（發哥）當年嘅一齣電視劇《網中人》，係「發哥」喺劇裏面用嚟鬧人嘅口頭禪。而自此之後，呢個詞語就變成普遍用嚟鬧人嘅粗俗詞語。

「躝癱」同「攔坦」非常相似，但追溯返**攔坦**一詞，喺中國北方或者台灣等嘅地方係解釋為用石頭堆高嘅石圍牆或者石籠，用嚟阻擋外來嘅干擾或者猛獸嘅侵襲，主要係愛嚟飼養家畜；有話「企喺**攔坦**之上唱山歌」，體現咗以前嘅農民喺休閒時候嘅娛樂。有一說話「躝癱」應寫做**蘭彈**，乾隆嗰時嘅《吳下方言考》有句詩：「兔子死蘭彈」，之後用嚟鬧人冇責任感嘅軟皮蛇。至於「躝癱」係取材自乜，呢層就暫時無從稽考嘞，但係喺香港，呢個詞語經過「發哥」演釋之後，即刻傳遍大街小巷，又因為「發哥」喺套電視劇入面個形象爛撻撻好冇文化，於是呢個詞語逐漸變成話嗰啲「行事粗魯冇禮貌、冇教養同埋冇文化」嘅人。

## 引申用法
後嚟，有香港人將呢句俗語同巴基斯坦撈埋一齊，變咗「巴基躝癱」，用嚟取笑居港嘅巴基斯坦人，以至所有巴基斯坦籍人士。呢句俗語帶有嚴重侮辱同埋種族歧視嘅成份，情況同香港人叫印度人做「阿差」差唔多（基本上，香港人普遍叫印巴籍人士做「阿差」）。

## 參考


## 睇埋
*粗口
扑嘢

**扑嘢**（），指用陰莖抽插陰道性交嘅行為，為男性做主導嘅用詞，意思與「屌屄」相同；唔提主次嘅對應用詞係**搞嘢**。

其他形聲皆與「扑嘢」差唔多咁合理，不過極少人用嘅寫法有**搏嘢**、**攴嘢**、**攵嘢**、**㩧嘢**……

正如唔少同性相關嘅口語詞彙，「扑嘢」同「搞嘢」意思可以好模糊，有時亦會指其他形式嘅性行為。

官話潮語之中，有同義詞「打炮」。

要強調個行為充滿感情嘅話，會用「做愛」一詞。

## 來由
「扑」，係用棍棒或杆之類嘅嘢敲打嘅動作，可以話敲即係「扑」。有所謂「扑扑齋」，即係和尚一路唸經一路敲木魚（後來引申為就讀冇女生嘅男校）。

關於「扑嘢」一詞嘅由來眾說紛云，其中以呢五個比較繪形繪聲：
#喺做愛嘅時候，因為陰道有分泌物滋潤，當陽具一抽一插時就會發出「噗滋噗滋（扑滋扑滋）」嘅聲，於是就用咗「扑」呢個擬聲字嚟形容做愛。
#陽具好似一支棍咁，同女人性交就好似一棍棍咁「扑」落去女人嘅身體上。
#「扑」源自英文Bob，其中一個意思係上下（或來回）快速擺動，「Bob 嘢」即係男性嘅性交時擺動身體嘅動作。
# 話說香港早年有個鐵匠晚晚喺屋企開工「扑鐵」扑到好夜，經常做做吓忽然興起就捉住老婆搞嘢，點知搞得太嘈，當鄰居走過嚟拍門投訴嘅時候，個鐵匠即刻話：「唔好意思呀，重**扑緊嘢**，好快搞掂！」，投訴鬧到上當時新聞紙亦有報導，就咁呢個詞語就變成做愛嘅新代名詞。
# 又有文化研究專家提出，「扑嘢」一詞源自舞場嘅公關小姐（俗稱「舞小姐」），話說因為啲公關小姐同客出完街之後想蛇一蛇，多數會約埋幾個姊妹打返幾圈，有次當個舞場經理打電話嚟要佢返公司接下一個客嘅時候，聽到電話中打蔴雀嘅扑扑聲，個小姐就作嘢話自己喺度「**扑緊嘢**」，嚟誤導個經理係做愛時碰撞到嘢嘅聲響，等佢以為個小姐重接緊客唔得閒，咁呢個小姐就可以乘機偷吓懶；久而久之，「扑嘢」就成為咗舞場行內術語，之後重流入坊間成為流行用語。

其實以上呢啲講法都有待查証，不過現今大家已經潛移默化咁將「扑嘢」直接代表成做愛就已經係無可否定。

## 用法
現今啲人都好普遍咁用「扑」或者「扑嘢」嚟代替「屌屄」，雖然聽落去冇粗口字咁礙耳，但因為佢只係「屌」嘅替身，係冇咁粗俗，但就絕對唔係溫和嘅版本嚟，所以仍然帶有唔尊重嘅意味，對著老婆或者親密女朋友時千祈咪亂咁用。以下舉出其中幾種用法：
#尋晚**扑**咗條弗得妹，嘩幾鬼正呀！
#2006年世界盃嗰陣呀，聽講朗拿甸奴晚晚走去**扑嘢**，搞到落場踢波腳仔軟，卒之咪俾法國踢埋出局囉！

## 引申及創作
就個「扑」字嘅另類意思，引申出一啲相關嘅詞語。
***「扑濕妳」**：性交嘅過程入面要搞到妳個陰道係咁分泌！
***「扑鑊甘」**：好激烈咁性交、性交咗好多次。

其實粗俗字詞除咗引申出另外一啲詞語之外，亦引發咗好多嘅另類創意：

### 借喻
夜總會嘅公關小姐，而家有人將佢哋分成「金魚」同埋「木魚」；呢兩種分別在於：
*「金魚」，屬於觀賞魚，係唔可以用嚟「食」嘅。於是被借喻形容嗰啲剩係陪坐陪飲酒，但係就唔會陪人客共渡春宵嘅公關小姐。
*「木魚」，空心用木造嘅小圓鼓，有支用嚟敲打嘅圓頭鎚仔，係佛門出家人唸經嘅法器之一。但係呢度就被借喻嗰啲陪坐之餘亦陪人客開房渡春宵嘅公關小姐，話「可以**扑**得」咁解。

### 改篇
雖然話「扑」字喺另類意識上屬於粗俗嘅字句，但係都過到香港嘅電檢處審查，出現喺2B級電影裏頭。喺一齣叫做《賭俠大戰拉斯維加斯》嘅香港電影入面，其中一幕講述女主角應承會喺夜晚獻身畀飾演壞蛋大老千嘅萬梓良，等女主角一行開，萬梓良即刻好興奮咁大聲唱：「今晚**扑嘢**夜唔夜～」。

呢句歌詞係來自一首英文舊歌嘅第一句主旋律，改篇自1961年**[http://en.wikipedia.org/wiki/Bobby_Vee Bobby Vee]** 主唱嘅作品《**I Love You More Than I Can Say**》，而香港嘅演員兼歌手許冠英都有隻改篇自同樣來源嘅歌，叫做《蝦妹共你》。

## 註解

## 參考

## 睇埋

*粗口
賓周

**賓周**係個解「脧（官話：陰莖）」嘅詞。

## 寫
佢嘅流行寫法重有**賓州**、**賓舟**。

呢個詞嘅由來同原本寫法，眾説紛紜，一鎚定音嘅理論尚未出現；各方嘅推斷有：
一、**不周**；中國神話之中有座不周山，好高，似乎象徵陰莖挺拔；或出自可能帶性暗示嘅典籍《文選．曹植．贈王粲詩》：「重陰潤萬物，何懼澤不周。」。二、蒙古話某雀名；官話擬音為**本周兒**。
三、**笨脧**；「笨」即蠢，「脧」乃陰莖；另涉音轉。
四、**豳脽**；《説文解字》云「美陽亭即豳也」，或有隱喻；「脽」指籮柚。
五、**斑鳩**；雀名；轉音及形狀比喻。
六、**膥㞗**；陰部兩忽連着講；再加啲變音。
七、**巴子**；同義異聲；可能都係用假借字記音。

## 意
黃霑寫嘅書《不文集》之中，有篇文分辨咗「賓周」、「七」同「九」用來鬧人時，細微嘅意思差別；同本主題拉關嗰句係：「至於「賓周」云云，乃是小兒科東西；小而無用者也。」

## 梗
一、日本生可乐 - 萌娘百科_万物皆可萌的百科全书二、標題黨 | 香港網絡大典 | Fandom

## 註

## 攷
北

**北**（），或者叫**北方**，係指東同西中間嘅方向，同南相反。而**正北**係正東同正西正中間嘅方位，正北同正東或正西垂直，符號**N**，來自英文**North**。用真方位角表示，係000度，符號000°，用羅經方位角，係N0°E或者N0°W。

北相反方向係南。正北相反就係正南。

家下嘅地圖，北便通響上邊。

北極亦指最北嘅地方。

## 引伸

北方，可指方向，亦指北面嘅地方，例如，話有個中國人響北方嚟，亦即係話佢響黑龍江、東北嘅地方嚟。

「北」亦係廣東麻雀一種牌嘅名。

## 正北同磁北
正北（）就係人定義嘅北極，磁北（）就係指南針支針指嘅北邊。正北同磁北係相差幾度，哩個角度，叫（），亦隨住唔同地點有差別。相差係因為地球磁場產生嘅北同埋正北嘅唔同所致。
南

**南**（），或者叫**南方**，係指東同西中間嘅方向，同北相反。而**正南**係正東同正西正中間嘅方位，正南同正東或正西垂直，符號**S**，可能係來自西班牙文**Sur**或者葡萄牙文**Sul**。用真方位角表示，係180度，符號180°，用羅經方位角，係S0°E或者S0°W。

南相反方向係北。正南相反就係正北。

家下嘅地圖，南便通響下邊。

南極亦指最南嘅地方。

## 引伸
南方，可以指方向，亦指南面嘅地方，例如，話哩個美國人響南方嚟，亦即係話佢響佛羅里達州、德薩斯州…等地方嚟。

「南」亦係廣東麻雀一種牌嘅名。
公園

**公園**係園一種，戶外一大塊有唔少植物嘅地，留畀人康樂之用。公園係西方引入嘅概念，英文叫，意思係一塊圍咗嘅地，裏面養咗啲野生動物，畀人打獵用。後尾引伸到住宅區附近有大自然嘅地，裏面有野生動物，又可以畀人行山、騎馬。後尾又引伸到市區附近或者裏面留一大塊地，特登留畀大眾來玩，亦可以整靚個城市，呢個就係點解中文同日文譯做公園。

市區裏面嘅公園同花園係有啲似，而花園重點係放響種花種樹種植物，有時重會養埋動物。如果花園係開放畀大眾嘅話，呢個情況之下，公園亦都可以叫做花園，花園亦都可以叫做公園。

原本公園係養野生動物嘅地方，所以早期公園亦都譯做**囿**（讀*又*）。香港九龍嘅京士柏（英文：），以前就係譯做皇囿。

## 種類
響基本定義之下，公園就可以分做兩種。一種就係野外公園，另一種係市區公園。

野外公園主要係保留大自然或者原有環境，就好似國家公園、森林公園、郊野公園、海岸公園之類。

而市區公園就可以根據唔同用處再細分。例如畀人認識下自然生物嘅動物園同植物園。又例如畀好多人一齊玩嘅大型遊樂場。又或者唔係有特別用途，有大塊地，畀人休息，畀大人細路活動下嘅公園。又或者細塊啲畀人坐下行下玩下嘅公園仔，裏面多數有兒童遊樂場。而主題公園就係有特定主題嘅大型遊樂場。

公園因應唔同目的有好多唔同種類，好多時都會夾埋唔同設施，所以種類可以數都數唔晒。

英文除公園之外，亦都可以有好多意思，好似停車場、工業園、科學園等等。不過已經超出廣東話公園嘅範圍。
輓聯

**輓聯**，一般係家族、親友、下屬、朋友、對死者嘅悼念嘅詞句。可以係對聯嘅格式，分為上下聯，直寫分開響兩邊。用白色布匹造成。

## 例
八十有七母儀賢德世間少
百餘遺春忠忱教悌節義多

童真入道六十餘年龍善寺
茹苦含辛八十二歲殿堂樓

*老嘅男： 南極星沉、斗山安仰...

*中年嘅男：德業長昭、 音容宛在...

*老婦：慈竹風凄、母儀足式...

*中年嘅女：淑德永昭、芳徽難再...

## 攷
*佛化佛教喪儀
興中會

**興中會**係近代中國第一個革命團體，由孫文喺1894年11月24號喺檀香山成立嘅革命會，係中國同盟會嘅前身，初時會長係楊衢雲。佢旨在「驅除韃虜，恢復中華，創立合眾政府」。1895年2月21號（農曆正月二十七日）喺香港設立總部。1905年8月20號興中會喺日本東京同光復會、華興會合併，成為中國同盟會。

響中國國民黨黨史中，以興中會喺1894年11月24號響夏威夷檀香山成立嘅日子為建黨日，直至今日。
訃聞

**訃聞**係實用文一種，目的係發佈某人死咗嘅消息，通常喺報紙上刊登。有時會有幾句關於死者生平嘅嘢。因為訃聞有一定格式，有時用詞好複雜，唔係人人識寫，所以都係以記者或專業人士代筆，而唔係死者嘅親屬自己寫。

## 價錢
喺一啲地區登報嘅費用好貴，一般都只係有錢有名嘅先會登。不過，喺一啲美加鎮仔嘅細報紙，細細格嘅訃聞好平吓。

## 中式傳統
訃聞喺大中華地區有相當嚴謹嘅形式，用辭繁複，好似：【顯考】、【顯妣】、【孺人】、【孤哀子】咁。

唐人訃文規矩報大數，尤其係死者嘅社會功績兼年紀，正所謂「死人燈籠報大數」，都係隱惡揚善。

## 參考
*訃聞中家族的稱謂以及訃聞內的附屬文書記載
*香港訃聞資料庫（含免費發訃聞功能）
*訃聞句例
*訃聞格式

## 睇埋
* 訃
方位

**方位**係各方向嘅位置。**四方位**或**基本方位**就係東、南、西、北，相對方位係前、後、左、右、上、下。

四方位越精密，就衍出**八方位**、**十六方位**、**[[廿四方位]]**同**卅二方位**。亦有用度數，同圓一樣分三百六十度，再下分分同秒。一般方位，可以由羅經得來。讀羅經出方位，叫**羅經讀數**。

## 東西方嘅定義
喺地球嘅球面上，順著地球自轉嘅方向為之東方，逆著地球自轉嘅係西方。

日出方位並唔一定係正東方，日落方向亦唔一定係正西方。如果太陽直射點喺北半球，太陽由東偏北方升起，由西偏北方落下，太陽直射點緯度或者當地緯度越高，咁呢個角度越大。同樣道理，如果太陽直射點係喺南半球，太陽由東偏南方升起，喺西偏南方落落去，太陽嘅直射點緯度或者當地緯度越高，咁呢個偏角就越大。只有喺春分同秋分嘅時候，太陽先至係由正東方升起，正西方落下。

## 南北方嘅定義
喺通過某個地方嘅子午線上面，向北極嘅方向係嗰個地點嘅北方，向南極嘅方向就係嗰個地點嘅南方。

## 複合方向
依據唔同嘅精確度，羅盤上面嘅方位除咗四方位之外，重可以細分為方位角、八方位、十六方位、三十二方位。方位角用正北，亦即係面向地理北極嘅方向，作爲0°，然後順時鐘方向（右轉）慢慢咁增加度數，到90°係東，180°係南，270.00°係西；八方位就同鄰近方位相差45°；十六方位嘅就同鄰近方位相差22.5°；而三十二方位就同鄰近方位相差11.25°。三十二方位通常用喺航海、航空、軍事等呢啲需要精確方位嘅場合。

### 三十二方位嘅方位角
* 000.00° 北
* 011.25° 北微東
* 022.50° 東北偏北（北北東）
* 033.75° 東北微北
* 045.00° 東北
* 056.25° 東北微東
* 067.50° 東北偏東（東北東）
* 078.75° 東微北
* 090.00° 東
* 101.25° 東微南
* 112.50° 東南偏東（東南東）
* 123.75° 東南微東
* 135.00° 東南
* 146.25° 東南微南
* 157.50° 東南偏南（南南東）
* 168.75° 南微東
* 180.00° 南
* 191.25° 南微西
* 202.50° 西南偏南（南南西）
* 213.75° 西南微南
* 225.00° 西南
* 236.25° 西南微西
* 247.50° 西南偏西（西南西）
* 258.75° 西微南
* 270.00° 西
* 281.25° 西微北
* 292.50° 西北偏西（西北西）
* 303.75° 西北微西
* 315.00° 西北
* 326.25° 西北微北
* 337.50° 西北偏北（北北西）
* 348.75° 北微西

## 中國古代方位

中國古代曾經有用地支、八卦、天干呢啲嚟表示方位。

### 地支方位
地支方位以**子**作為北方，**午**做南方，大致對應地球同太陽嘅相對方位。南北向嘅經線亦都係子午線，午門即係南門。

### 八卦方位

### 地支、八卦、天干綜合廿四方位
廿四方係以十二地支爲綱，再八卦之中，十二支無嘅四個，再用十天干，填埋淨低東西南北側邊八個。天干嘅【戊】【己】同地支嘅【戌】【巳】太似，就唔用，啱啱好有八個。

北係跟**坎**、**子**；東就跟**震**、**卯**；南就跟**離**、**午**；而西就跟**兌**、**酉**。

東北跟**艮**；東南就跟**巽**；西南跟**坤**；西北就跟**乾**。

明代行船重有用兩個隔籬方位，表示方位中間，例如：甲寅係甲同寅中間，等於 67.5°，而甲卯就等於 82.5°。

可以參考海道針經。

### 六合方位
中國古代重有所謂六合嘅講法嚟表示空間方位。一種講法係：前、後、左、右、上、下，而另一種講法就係：南、北、東、西、上、下。

## 鐘面方位
當係鐘面十二個鐘，用幾點鐘方向指示方位。飛機飛行員同地面軍隊呢啲軍事組織，通常用鐘面方位以示方向。

## 睇埋
*相對方位
*四象
*古古伊米吉爾話
算盤

**算盤**（英文**Abacus**）係一種計數架生，佢個款係有個木框。裏面有一支支籤串住算珠。算盤估計響公元前1000年到前500年之間出現。響世界各地都有用過算盤來計數。嘅可以分為每行七粒珠（上面啲珠嘅數值係5，下面啲珠嘅數值係1）同埋五粒珠嘅算盤。唔同地方有唔同算盤，好似有中國算盤、巴比侖算盤、羅馬算盤、日本算盤、俄羅斯算盤、敎育算盤等等。

但係而家已經冇乜地方用，就算啲華資銀行都唔再用。間中重有一兩間涼茶舖用來做裝飾。

## 密底算盤
一般算盤，上下打通。唔方便傾生意，因爲計乜數，出乜數，都畀人睇晒。密底算盤，將算盤底冚密。底向出嘅話，自己打乜數，都無人知。要出乜價，打完畀對方睇，講價唔使出一聲。

廣東話有講，密底算盤—冇漏罅。即係話一文錢都唔放過，算到盡。

## 文法
文法上講，算盤係一個個來計，即係一個算盤咁。

## 註
1950年代

**1950年代**，又叫二十世紀五十年代，係指1950年去到1959年之間嗰十年。而呢個時期係工業發達嘅年代。
Gap (潮語)

**Gap**係今日香港新一代嘅青少年用嘅潮語。英文字Gap原本嘅意思係「罅」，被引申嚟形容為唔係幾可能、好難做到；
**Gag**用喺笑人哋嗰啲好無聊或者懶好笑嘅說話／動態，或者指一個人出咗醜。
有些人將gap和gag混用了。 例句：

*哩單嘢 **Gap Gap** 地喎，我就冇信心搞得掂嘞！（即係俗啲講嘅「窄窄哋」。句中意思係指有一件事要做，但係佢嘅成功率明顯係好低，於是講嘢嘅人表示冇信心可以完成。）
*睇啲潮文笑得我** Gap Gap** 聲（用嚟形容笑聲，個別情況下可以表達嘲諷訕笑。「笑得我gap gap聲」係網上論壇中常見留言。）
*嘩你個頭咁鬼 **Gag** 好心就去搵個髮型師傅整整佢啦～（呢度係話有個人嘅髮型望落去好老土古怪，俾人勸佢去搵個髮型師傅重新整吓。類似對白亦可以喺周星馳主演嘅香港電影《逃學威龍2》裏頭聽到。）
庫

**庫**係收納嘢嘅地方。庫本來係收埋兵車嘅屋，之後就引伸到收埋其他嘢。

## 參考
*康熙字典 - 庫
真空膽

**真空膽**，又叫**閥門**，中國內地、東南亞叫**眞空管**，係電子學上面嘅邏輯門，用來起電路控制，通常係一枝枝入面無空氣嘅玻璃管，已經差唔多被半導體取代。
## 睇埋
*膽機
義和拳

**義和拳**，又叫做**義和團**，係中國19世紀末一個反西方嘅組織。佢哋認為自己練嘅拳係刀槍不入，唔怕洋鎗大炮。呢個組織1900年（庚子年）響山東等地搞咗場好大型嘅暴力排外社會運動，即係庚子拳亂。

## 參考
香港特別行政區政府

，係管治香港全域嘅政府。

1841年開始，原本只係包括英國統治下嘅香港島，1860年加入九龍半島，1898年加埋新界。1997年7月1號，中華人民共和國接管對香港嘅主權，政府變做**香港特別行政區政府**。因為香港管治架構響香港基本法同中英兩國移交協議之下，原有制度同人事保持不變，所以呢個特別行政區政府就睇成係香港政府嘅延續。因為呢個官方名實在太長，所以有時就簡化做**香港特區政府**，或者淨係叫**特區政府**。而民間都仍然叫香港特區政府做*香港政府*。

隨住香港特區政府喺近年越嚟越配合中國共產黨同中華人民共和國政府，亦開始有越嚟越多人叫香港特區政府做**港共政權**或者**港共政府**。

雖然*政府*呢個稱呼通常包括有行政、立法同埋司法部分，不過根據香港人習慣，香港特別行政區政府只係計行政呢部份。立法同司法係獨立響行政之外。

英國殖民地時期香港政府阿頭係香港總督，簡稱港督。而香港主權移交之後，阿頭就變成香港特別行政區行政長官，或者叫香港特別行政區行政首長，簡稱特首。

## 史
香港未畀英國統治之前，呢個地方係無自己嘅政府，管治都係東莞縣、寶安縣或新安縣之下。大清割讓香港各地之時，原本係新安縣地。

### 初期
一八四一年一月廿五或廿六號，大清境內嘅英國人，憑穿鼻草約登陸香港島，升旗宣佈成立香港殖民地，香港開埠。無耐亦發文宣告管治方法。

### 二戰後
香港重光後，政府各機關：

## 政權移交前後
自1997年7月1號開始，新政府受人指責，傾向以「製造共識」嘅方法去處理突發事故或難解決嘅問題，從而解決問題或從罪責中卸膊。因此，特區政府畀泛民主派起咗花名叫「特衰政府」。

## 攷

## 出面網頁
*官方網頁
事頭婆

**事頭婆**可以係：
*女事頭，或者男事頭個老婆
*英女王伊利沙伯二世響香港、英國或者其他英聯邦王國嘅成員國嘅花名
庚子拳亂

**庚子拳亂**，又叫**義和團運動**、**義和拳匪亂**、**庚子事變**、**庚子國變**等等，係1900年（庚子年）由義和拳（又叫義和團）喺大清嘅山東、北京同天津一帶搞嘅一場好大型嘅暴力排外社會運動。呢場運動得到慈禧太后嘅縱容。運動當初係針對響中國嘅外國人，成員見到人就亂打亂殺，見到有關嘅嘢唔係燒就係拆，連同西方有關嘅華人都一樣遭秧。後尾就連西方人同財產都受影響，引起西方世界反彈，招致八國聯軍圍攻，搞到首都北京城被攻佔，要賠款，影響深遠。

歐美同埋日本等列強及大清政府，或中華民國政府，都認為呢場暴亂嘅參與人都愚昧無知。

截至1900年8月，總共有超過240名外國人、2萬幾名中國基督徒，以及數都數唔晒嘅義和團拳民，佢哋支持者，以及其他人喺呢場運動及之後嘅鎮壓中死亡。

## 發展

### 源頭
關於義和團源頭，史學界有爭議。義和拳嘅成員畀人叫做「拳民」或者「拳匪」。義和拳原本係長期流行響山東、直隸（今河北）一帶嘅民間秘密會社。義和拳利用設立神壇、畫符請神等嘅方法秘密聚眾，教授信眾修煉一種據稱可以令人刀槍不入嘅拳法，即係「義和拳」。義和拳其實同神打差唔多，都係起壇作法，令人迷迷糊糊，念咒語然後請神仙上身，然後自以為刀槍不入。呢庭法術係中國民間，特別係無受教育嘅一個階層一向都有流行。好似太平天國嗰班「王」最初作反一樣成日請神上身，不過太平天國請上身嘅係上帝、耶穌；而義和團就請埋齊天大聖、關雲長等等小說人物。最初義和拳反對滿族統治，以「反清復明」為口號。後來轉而支持大清而極力排外，口號改為「扶清滅洋」（1898年由趙三多首次提出）。

## 文獻
*清李希聖：《庚子國變記》
*清羅惇曧：《庚子國變記》
*清羅惇曧：《拳變餘聞》
*清仲芳氏：《庚子記事》
*清劉孟揚：《天津拳匪變亂紀事》
*清劉以桐：《民教相仇都門聞見錄》

## 參考
九龍半島

**九龍半島**係香港市區一個向南嘅半島，三面俾維多利亞港包圍。原本半島大部份都係山嚟，不過經過百幾年填海，家下海邊全部係平地。半島以界限街為分界，即係根據由宋皇臺到深水埗同大角嘴半島交界拉一條直綫做分界。英國未得新界之前，呢處亦叫**英屬九龍**，以別於大清所有嘅九龍。

## 史

大清因為唔夠英國打，1860年就割咗九龍半島畀英國。因為咁，原本以山為界嘅九龍，就畀九龍半島呢條直綫分開做兩部份，北面係大清嘅九龍，以九龍砦城為中心；南面成個九龍半島係英治九龍，英國就立法叫半島呢部份做九龍（Kowloon）。後尾1898年英國又趁法國租廣州灣，以安全為理由問大清租埋新界，咁九龍又可以合返埋一齊。新得嘅九龍部份，法律上就叫新九龍（New Kowloon）。不過無論九龍同新九龍，行政上都當係九龍市區，好少會分開來講。

## 地理
九龍半島，唔計填地，都係山來嘅。南面係尖沙嘴，個尖指向香港島。東南有紅磡灣，東面係九龍灣，西面就由尖沙嘴到旺角嘴就似一條較為直嘅海岸。未填之前，西北面大角嘴係一個同九龍半島平行嘅小半島。
樹袋鼠

**樹袋鼠**係罕有嘅袋鼠品種。顧名思意，佢哋主要住喺樹上面，身型亦都細過其他成日見嘅袋鼠品種，雖然係咁，其實佢同其他袋鼠無乜分別。最先知道樹袋鼠嘅外地人，係位曾經去過新畿內亞，印尼一帶捉動物標本嘅德國人穆勒（Saloman Muller）。樹袋鼠嘅屬名 *Dendrolagus*，都係佢改嘅。個名係希臘文，係野兔咁解。

## 生物學特徵
同其他袋鼠一樣，樹袋鼠屬於有袋類，袋鼠仔會匿埋喺佢阿媽肚嘅袋度成長一段時間。母親通常一胎產一仔。同袋鼠一樣，係食齋嘅，主要以樹葉，果實為食物。有關樹袋鼠嘅生態資料唔多。雖然可以喺地面跳到，但主要住喺樹上，而且身手敏捷，可以由一棵樹跳到另一棵樹。

## 保育現狀
自從歐洲人進入新畿內亞之後，呢 50 年以來，畀獵人揸住啲越嚟越先進嘅槍追殺，數目大減。而家有好幾種已到瀕臨絕種嘅邊緣。

香港動植物公園喺20世紀 70年代曾經飼養過古氏樹袋鼠，而家已冇飼養喇。

## 分類
* 葛氏樹袋鼠 Grizzled Tree-kangaroo, *Dendrolagus inustus*，產於新畿內亞西部同北部
* 白氏樹袋鼠 Lumholtz's Tree-kangaroo, *Dendrolagus lumholtzi*，產於昆士蘭
* 斑氏樹袋鼠 Bennett's Tree-kangaroo, *Dendrolagus bennettianus*，產於昆士蘭
* 黑樹袋鼠 Ursine Tree-kangaroo, *Dendrolagus ursinus*，產於新畿內亞西部
* 赤樹袋鼠 Matschie's Tree-kangaroo, *Dendrolagus matschiei*，產於新畿內亞東部
* 南方樹袋鼠（斑氏樹袋鼠嘅亞種）Doria's Tree-kangaroo, *Dendrolagus dorianus*，產於新畿內亞西部，中部至東南部
* 古氏樹袋鼠（有人認為佢係赤樹袋鼠嘅亞種）Goodfellow's Tree-kangaroo, *Dendrolagus goodfellowi*，產於新畿內亞西部
** 巴氏樹袋鼠（古氏樹袋鼠嘅亞種）Buergers' Tree-kangaroo, *Dendrolagus goodfellowi buergersi*
* Golden-mantled Tree-kangaroo, *Dendrolagus pulcherrimus*, Foja mountains，產於新畿內亞西部
* 低地樹袋鼠 Lowlands Tree-kangaroo, *Dendrolagus spadix*, lowlands New Guinea
* Seri's Tree-kangaroo, *Dendrolagus stellarum*
* 白腹樹袋鼠 Dingiso, *Dendrolagus mbaiso*，1995年先至被人發現，產於新畿內亞西部
* 史氏樹袋鼠 Tenkile, *Dendrolagus scottae*，1990年發表，產於新畿內亞北部
1990年代

**1990年代**，又叫二十世紀九十年代，係指1990年去到1999年之間嗰十年。而呢個時期係互聯網發展嘅年代。

## 大件事
### 政治
*英國喺1997年7月1號將香港嘅主權交返畀給中國。
*1998年，印尼獨裁總統蘇哈托落台。

### 經濟
*1997年到1998年發生咗亞洲金融風暴。馬來西亞首相馬哈迪對貨幣進行管制。
嘉道理農場暨植物園

**嘉道理農場暨植物園**（，KFBG），以前叫做**嘉道理試驗及推廣農場**（），簡稱**嘉道理農場**，係香港一個非牟利機構，位於新界大埔區林錦公路近林村白牛石一帶。嘉道理農場專係搞農業同埋環境保育工作。

## 歷史
早喺1949年，大量唔願俾中國共產黨統治嘅中國難民湧入香港。猶太裔嘉道理兄弟喺1951年成立**嘉道理農業輔助會**，研究同開發農業技術，幫佢哋務農維生。

香港農業式微，農場重點轉移到自然保育同教育，重透過立法，確立農場新指標，畀大眾識多啲人同大自然關係。

## 地理環境
*面積：148公頃
*海拔：150米至600米；
*擁有一半以上的香港本地植物；
*飼養大部分喺香港出沒嘅大型哺乳動物、鳥類、昆蟲、爬蟲類同兩棲動物。

## 開放時間
*每日上晝9點30分到下晝5點（下晝4點之後唔再畀人入場）

## 公共設施
*停車場、飲料販賣機、盥洗室等。2006年開咗農場博物館，小賣部亦同時開返。

## 遊覽景點

*動物：
**水鳥天地；
**猛禽飛翔園地；
**艾先生猛禽護理中心；
**胡禮先生紀念雞舍及展覽中心；
**孔雀飼養區；
**鸚鵡護理中心；
**蝴蝶園；
**昆蟲館；
**蜜蜂園；
**野生動物拯救中心；
**本土哺乳動物館；
**兩棲及爬行動物屋；
**野豬之家；
**淡水生物屋；
**鹿苑等。

*植物：
**溫室；
**蘭花谷；
**蕨類植物小徑；
**中草藥園及茶園；
**吊鐘路；
**修女花園；
**果園；
**有機菜園；
**生機園等；

*攝影熱點：
**嘉道理兄弟紀念亭；
**彩虹亭；
**世界主要城市指示牌；
**四柱擎天（舊尖沙咀火車站嘅柱頭）

*天然風物
**大瀑布：源頭於大帽山嘅溪澗。
**熱風洞：位於「觀音山」嘅山癲，海拔572米處有一個溫泉嘅泉眼，湧出熱風。

*古蹟：
**古代祭壇：位於「觀音山」嘅山癲，海拔572米處，設有一個500幾年歷史嘅觀音祭臺。

*教育：
**有機耕地示範；
**污水處理示範。

## 公共交通
*搭港鐵喺大埔墟站或太和站下車，轉搭九龍巴士64K線（往元朗西方向），響嘉道理農場暨植物園大門口前面落車。
*搭喺錦上路站落車，轉搭九龍巴士64K線（往大埔火車站方向），響嘉道理農場暨植物園大門口對面落車。
袋鼠

**袋鼠**（）係一種屬於袋鼠目嘅有袋類（袋鼠目嘅其他成員有小袋鼠、樹袋鼠、大袋鼠、沙袋鼠同短尾矮袋鼠：共有45種）。「Kangaroo」有時亦引伸為任何有袋動物。多數澳洲鬼佬鬼婆會用到Kangaroo、Wallaby同埋Wallaroo嚟分辨各種袋鼠，不過三個英文詞成日俾人撈亂搞錯。頭先提嘅三種，會作為生肉、加工食品或者煮好嘅餸，喺舖頭同餐廳合法噉樣賣錢。大多數袋鼠都係澳洲嘅特產，另外有少數品種（例如樹袋鼠）喺新畿內亞野生。

## 英文名
坊間有傳聞指，「Kangaroo」呢個袋鼠嘅英文名來自場誤會——澳洲原住民 Guugu Yimidhirr 話嘅 *gangurru*，係解「唔知道」。約瑟夫·班克斯有次帶隊人行船時，喺努力河（即現時曲鎮港口）泊岸，去修理爛咗近七個禮拜嘅船，其間佢哋發現到呢種咁古靈精怪嘅動物，就走去問啲土著。雞同鴨講之後，是旦用咗「唔知道」嘅土話音起咗個英文名，之後啲歐洲人一路繼續噉樣用，無改返。

1898年，人類學家 Walter Roth 寫信畀 The Australsian 嘅編輯話「gangurru」對於昆士蘭嘅 Guugu Yimidhirr 人意思係「black kangaroo（黑色嘅袋鼠）」。語言人類學家 John Haviland 研究 Guugu Yimidhirr 呢隻話時亦贊成呢個講法。

## 品種舉偶

生物學分類同英文俗名唔對應……只有肆種袋鼠嘅英文名叫做「Kangaroo」；
* **[[赤大袋鼠]]**（*Macropus rufus／Red Kangaroo*）係現存最大嘅有袋類。赤大袋鼠生活喺澳洲中部嘅半沙漠地帶。成年雄性袋鼠嘅身長可達 2 米，體重可達90千克（200磅）。
* **[[東部灰大袋鼠]]**（*Macropus giganteus*⁄Eastern Grey Kabgaroo）雖然冇赤大袋鼠咁出名，但係東部灰大袋鼠係最常見嘅。生活喺較為肥沃嘅地區。
* **[[西部灰大袋鼠]]**（*Macropus fuliginosus*／Western Grey Kangaroo）細過上述兩者：成年雄性嘅體重為54千克（119磅）。生活喺澳洲西南海岸同達令河盆地。
***[[羚大袋鼠]]**（*Macropus Antilopinus*／Antilopine Kangaroo）多數住喺澳洲北邊，毑嘅灰色，公嘅啡紅色。

**[[短尾矮袋鼠]]（''Setonix brachyurus'' / Quokka）**—— 家下死剩一種，只係喺澳洲西南海邊野生。爾隻嘢同家貓咁上下大，個樣幾得意，連野生嗰啲都唔驚人，好多遊埠友會去羅特尼斯島睼渠地。

## 人同袋鼠
同其他更細隻嘅有袋類唔同，越大隻嘅袋鼠適應力越強，亦同人類經歷咗澳洲幾長嘅共同歷史。以前歐洲新移民大幅砍伐森林，改造成草原，要來放牧綿羊同牛等等。袋鼠都係食草嘅，唔使驚餓親。相比之下，好多細隻嘅品種就面臨較大嘅生存威脅，數量亦較少。目前並無大規模嘅袋鼠養殖業，不過野生嘅袋鼠會被獵殺，賣畀人食，又會整成狗罐頭，而依種產業一直仲有人爭拗緊。

袋鼠肉係紅肉，味道似牛肉，脂肪少，未發現過有可以惹到人嘅傳染病……唔少研究話食渠哋有益身體，又環保。不過袋鼠肉天生質地韌，帶啲酸味，煮起來好考功夫。對比起一早俾人馴化咗，兼配種養殖千百年，專攞嚟食嘅豬、牛、羊、雞、鴨、鵝等等禽獸，袋鼠肉係餐碟上面嘅稀客（即使係喺澳洲）。由2013年起，澳洲政府就開始大肆推銷，想大賣袋鼠肉去中國大陸。

同樹熊一樣，袋鼠係澳洲最為人所知嘅動物。袋鼠同鴯鶓嘅圖案經常可以喺澳洲人胳膊外套上見到。袋鼠亦經常成為嗰度一系列玩具同紀念品嘅代表。例如商標嘅一部分澳洲航空，佢係澳洲規模最大嘅航空公司。澳大利亞全國橄欖球同盟隊都係以袋鼠作為綽頭嘅。

## 天敵
喺以前，袋狼同袋獅等嘅有袋類食肉動物係袋鼠嘅主要天敵，但爾啲物種都捱唔過人或自然威脅，相繼絕種。而家，人類同後期被引進嘅澳洲野狗已成為袋鼠嘅主要天敵。

## 住喺香港嘅
1960年代，荔園動物園有養袋鼠。香港海洋公園都有，就喺現時「兒童王國」嘅位置，舊時係「兒童動物園」，1992年左右拆咗……香港動植物公園養過樹袋鼠，叫做古氏樹袋鼠。有人提議過養沙袋鼠，回應係「面積太細」，拒絕咗。

## 睇埋
* 樹袋鼠
* 有袋類

## 攷